|  |  |
| --- | --- |
| futer logo | ПРАВИЛНИК**О ДОПУНИ ПРАВИЛНИКА О ПЛАНУ И ПРОГРАМУ НАСТАВЕ И УЧЕЊА УМЕТНИЧКОГ ОБРАЗОВАЊА И ВАСПИТАЊА ЗА СРЕДЊУ МУЗИЧКУ ШКОЛУ**("Сл. гласник РС - Просветни гласник", бр. 15/2020) |

На основу члана 67. ст. 1. и 3. Закона о основама система образовања и васпитања („Службени гласник РС”, бр. 88/17, 27/18

– др. закон, 10/19 и 6/20) и члана 17. став 4. и члана 24. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 –

др. закон),

Министар просвете, науке и технолошког развоја доноси

**ПРАВИЛНИК**

**o допуни Правилника о плану и програму наставе и учења уметничког образовања и васпитања за средњу музичку школу**

Члан 1.

У Правилнику о плану и програму наставе и учења уметничког образовања и васпитања за средњу музичку школу („Службени гла-

сник РС – Просветни гласник”, бр. 8/20 и 11/20 – исправка), у делу:

„ПРОГРАМ НАСТАВЕ И УЧЕЊА ЗА СРЕДЊЕ МУЗИЧКЕ ШКО-

ЛЕ”, одељак: „ОПШТЕОБРАЗОВНИ ПРЕДМЕТИ”, после програма предмета: „СРПСКИ ЈЕЗИК И КЊИЖЕВНОСТ”, додаје се програм наставе и учења предмета: „МАЂАРСКИ ЈЕЗИК И КЊИЖЕВНОСТ ЗА ПРВИ РАЗРЕД СРЕДЊЕ МУЗИЧКЕ ШКОЛЕ”, који је одштам-

пан уз овај правилник и чини његов саставни део.

Члан 2.

Овај правилник ступа на снагу наредног дана од дана обја- вљивања у „Службеном гласнику Републике Србије – Просветном гласнику”.

# МАЂАРСКИ ЈЕЗИК И КЊИЖЕВНОСТ

**ЗА ПРВИ РАЗРЕД СРЕДЊЕ МУЗИЧКЕ ШКОЛЕ**

MAGYAR NYELV ÉS IRODALOM

A magyar nyelv és irodalom tanulásának célja a nyelvi készségek és a funkcionális írásbeliség fejlesztése; a nyelvi és irodalmi kultúra elsajátítása és ápolása; az irodalmi művek értelmezésére és értékelésé- re való képesség fejlesztése; önálló véleményformálási és döntéshozási képesség kialakítása nyelvi kérdésekben; az oktatás és nevelés huma- nista értékeinek megerősítése és elfogadása; a személyes, a nemzeti és kulturális identitás fejlesztése, az anyanyelv, a magyar nemzeti múlt és kultúra, valamint más etnikai közösségek hagyományainak, illetve kul- túrájának megszerettetése.

ÁLTALÁNOS TANTÁRGYI KOMPETENCIÁK

Ismeri a nemzeti kulturális örökség részét képező, korosztályának megfelelő magyar irodalmi alkotásokat, megismeri a világirodalom re- mekműveit és az irodalmi szövegek értelmezésének alapelveit. Megis- merkedik a kommunikáció alapvető jellemzőivel, tisztában van beszélt és írott változatának szabályaival. A köznyelvi norma elvárásainak tiszteletben tartásával beszél és ír. Összefüggő, szabatos, a stilisztikai szempontoknak megfelelő beszélt és írott nyelvi szöveget alkot, meg- érti és kritikusan megfontolja azt, amit olvas, szókincse folyamatosan gyarapodik. Elolvassa, átéli és értelmezi a szépirodalmi és nem szép- irodalmi jellegű műveket. Az olvasást az ön- és világértés eszközének tekinti. Fokozatosan olvasóvá válik, saját ízlése alapján választja meg olvasmányait, igényévé válik, hogy fejlessze szövegértési kompetenci- áját és beszédkultúráját. Tiszteli, tudatosan őrzi és ápolja anyanyelvét.

*Alapszint*

Érthetően és folyékonyan beszél, tiszteletben tartja a köznyelvi normát, kulturáltan meghallgatja mások véleményét. Összefüggő, nyel- vi-stilisztikai szempontból jól formált rövidebb, egyszerűbb beszélt vagy írott nyelvi szöveget alkot. Elsajátítja a gyakorlati írásbeliség ma- gánéleti és közéleti műfajait. Megért rövidebb, egyszerűbb összefüg- gés-rendszerű szépirodalmi és nem szépirodalmi jellegű szövegeket, és kritikai szemlélettel viszonyul tartalmukhoz. Poétikai szótára fokozato- san kialakul.

Alapismeretekkel rendelkezik a nyelvről, a kommunikáció té- nyezőiről és funkcióiról, ismeri a nyelvi rétegeket, a különböző nyelv- változatokat. Alaptudásra tesz szert a magyar nyelv hangtanával, szó- tanával, mondattanával kapcsolatban, és képes beszédben és írásban alkalmazni a nyelvi, nyelvhelyességi szabályokat. Alapvető szövegtani, stilisztikai ismereteket szerez.

Folyamatosan gyarapítja szókincsét, a szókészletből a beszéd- helyzetnek megfelelő kifejezéseket válogatja ki. Természetes igényévé válik, hogy tanulja, őrizze és ápolja anyanyelvét.

Ismeri az iskolai tantervben kötelezően előirányzott irodalmi mű- veket, és el tudja őket helyezni az alkotói opusban és az irodalomtör- ténet kontextusában. Tisztában van a korstílusok, irányzatok alapvető poétikai-stilisztikai jellemzőivel a magyar és a világirodalomban. Fel- ismeri a szövegek nyelvi, szerkezeti, stilisztikai jellemzőit, és példák- kal támasztja alá megállapításait. Kialakulnak olvasási szokásai, meg- tapasztalja az olvasás önmegértésben betöltött szerepét.

Megismerkedik a kézikönyvek használatával, a könyvtárhasz- nálat szabályaival, és betekintést nyer az internetes információszerzés formáiba. Tisztában van az e-nyelvhelyességgel, az e-dokumentumok létrehozásához szükséges szabályrendszerrel. Használja a legalapve- tőbb szótárakat, a helyesírási szabályzatot, ismeri a szócikkek felépí- tését.

*Középszint*

A tanuló helytáll a kommunikáció különböző közéleti színterein. Közönség előtt beszél nyelvi, irodalmi és művelődési témákról. Ösz- szetettebb beszélt vagy írott nyelvi szövegek megalkotásakor is szaba- tosan közli gondolatait. Kialakult olvasói ízlése van. Megért és értel- mez hosszabb, egyszerű összefüggés-rendszerű szépirodalmi és nem

szépirodalmi szövegeket is az élményközpontú és tudományos célokat szolgáló olvasás során. Kritikai szemlélettel viszonyul a szépirodalmi és nem szépirodalmi jellegű szövegekhez.

Szélesebb körű ismeretekkel rendelkezik a nyelv jellegzetessége- iről, szerepéről, funkcióiról, alapismeretei vannak a világ nyelveiről. Tájékozódik a tömegkommunikáció világában, megismerkedik a mé- diaműfajokkal. Tisztában van a magyar nyelv eredetével, történeti kor- szakaival és a magyar írásbeliség kialakulásának történetével. Megérti, hogy a nyelv változatokban él, felismeri a területi és társadalmi nyelv- változatokat. Kiterjedtebb ismeretei vannak a nyelvi szintek gramma- tikájáról (hangtan, szótan, mondattan, szövegtan). Stilisztikai ismere- teinek birtokában és a szövegtípusok osztályozásának szempontjait megismerve elemzi a különböző szövegeket, és hozza létre alkotásait.

Szókincse folyamatosan gazdagodik, nyelvi, nyelvhelyességi tu- dását a gyakorlatban is alkalmazza, tud élni a szabatos, világos, válto- zatos kifejezésmód lehetőségével.

Gyakorlottan értelmezi az irodalmi szövegek tematikáját, üzene- tét, szerkezeti, poétikai, stilisztikai, nyelvi és műfaji jellemzőit. Isme- ri és alkalmazza az irodalomelméleti fogalmakat az irodalmi művek értelmezésekor. A szöveg értő olvasójává válik. Önállóan felismeri és elemzi az irodalmi művek alapkérdéseit, véleményét meggyőző érvek- kel támasztja alá. Átlátja az irodalom és más művészetek közötti kap- csolatok természetét és jellemzőit.

Jártassággal rendelkezik a könyvtárral, a kézikönyvek haszná- latával és az internetes információszerzés szabályaival kapcsolatban. Képes számítógépes szövegszerkesztő segítségével a helyesírási szabá- lyoknak megfelelő szöveget alkotni.

*Haladó szint*

A tanuló képessé válik a tananyag által előirányzott összetett iro- dalmi, kulturális és nyelvészeti témák megvitatására. Fejlett retorikai készségekkel rendelkezik. Nyelvi és irodalmi témákat feldolgozó szak- szövegeket alkot.

Szövegolvasási, -értelmezési képességei kialakulnak, tudatosodik benne a befogadói (olvasói) szerep. Fejlődik kritikai látásmódja, egyé- ni véleményformálása vezényli összetettebb szépirodalmi és nem szép- irodalmi szövegek értelmezésekor is. A szövegek szerkezeti, stilisztikai jegyeit magabiztosan felismeri. A házi olvasmányokon kívül egyéni választáson alapuló szövegek értelmezésére is képes. Véleményének megfogalmazásában az érett érvelő technika érvényesül. Rendszeres olvasóvá válik, olvasási stratégiáit az adott irodalmi mű sajátossága- ihoz és az olvasási célhoz idomítja (élmény, kutatás, alkotás). Művé- szetközi ismereteit kamatoztatva maga is képes intermediális összefüg- gések feltárására.

Széleskörű ismeretekkel rendelkezik a nyelvről és a magyar nyelv rendszeréről, a régi és új kommunikációs műfajokról. Felismeri és összeveti a szövegek poétikai, szerkezeti, stilisztikai jellemzőit. A stílusrétegek nyelvi eszközeiről nyert elméleti tudását a gyakorlatban (szövegek elemzésekor és megalkotásakor is kamatoztatja). Megismeri a modern nyelvészet irányzatait, és ismereteit interdiszciplináris kont- extusba helyezi. A szöveg pragmatikai jellemzőivel ismerkedve feltárul előtte a nyelv működési aktusa, kibontakoznak a szövegjelentés elem- zésének sokoldalú lehetőségei.

Magabiztosan mozog a könyvtár, a kézikönyvek, az internethasz- nálat világában. Az irodalmi művek értelmezésekor rendszeresen hasz- nálja a széleskörű szakirodalmat. Az új információhordozók használa- tának etikai követelményeit szem előtt tartva, a digitális média előnyeit és eszközeit felhasználva hozza létre alkotásait. Alkalmazza az e-doku- mentumok létrehozásához szükséges, az e-nyelvhelyesség elvárásainak megfelelő szabályrendszert.

A tanulónak széleskörű ismeretei vannak a nyelv általános jel- lemzőiről, funkcióiról és a magyar nyelv rendszeréről (a különböző nyelvi szintekről: hangtan, szótan, mondattan, szövegtan). Szövegtani ismereteinek birtokában alá tudja rendelni a szövegvilág tényezőit a szövegszerkesztés szempontjainak. Betekintést nyer a modern nyelvé- szet irányzataiba, és ismereteit felhasználja projektmunkáinak elkészí- tésekor. Átlátja a nyelvészet és más tudományterületek közötti kapcso- latok természetét.

SPECIÁLIS TANTÁRGYI KOMPETENCIÁK: Magyar nyelv és

kommunikáció

*Alapszint*

A tanuló ismereteket szerez a nyelv alapvető szerepéről, a kom- munikáció jellemzőiről és funkcióiról. Tisztelettel viszonyul anyanyel- ve, valamint más népek nyelve és kultúrája iránt. Alapszinten ismeri a magyar nyelv rendszerét (a nyelvi szintek grammatikáját: hangtan, szótan, mondattan, szövegtan).

Jól tájékozódik a szöveg alsóbb szintjein, hangtani ismeretekre tesz szert, megkülönbözteti a szófajokat, ismeri a magyar nyelv alakta- ni rendszerét. Képes gondolatait önállóan, a nyelvi normának megfe- lelő, szabatos mondatokban megfogalmazni, a mondatokat alapszinten elemezni. Ismereteket szerez jel és jelentés viszonyáról, tájékozódik a magyar nyelvtörténetben.

Megismerkedik a szöveg általános jellemzőivel, a stílusrétegek- kel, a stilisztika alapfogalmaival, a szövegtípusokkal. Meg tudja hatá- rozni a rövid terjedelmű szövegek alkotóelemeit (téma, cím, tagolás, bekezdések), felismeri a szövegösszetartó erőt, kapcsolóelemeket.

Megismeri a helyes kiejtés szabályait, a kulturált nyelvi megnyi- latkozás eszköztárát. Kifejezően, szöveghűen mond el rövidebb szö- vegrészleteket, memoritereket.

Használja legfontosabb szótárainkat, a helyesírási szabályzatot, és gyakorlatra tesz szert az internetes információszerzésben. Elsajátítja a nyelvi magatartásformák és az internetes kommunikáció illemszabá- lyait. A tananyaggal, a mindennapi élet kérdéseivel kapcsolatos viták- ban kulturáltan fejezi ki, és érvekkel támasztja alá véleményét.

Vitastratégiája az érvek logikus felsorakoztatására és mások vé- leményének meghallgatására épül. Képes az alapvető írásbeli jellegű magán- és közéleti szövegtípusok (kérvény, önéletrajz, motivációs le- vél, fellebbezés), valamint számítógépes prezentációs programok, tech- nikák használatára. Iskoláztatása végén megírja érettségi dolgozatát tiszteletben tartva a szakdolgozat létrehozásának tematikus, stilisztikai és szerkezeti követelményeit.

*Középszint*

A tanuló a nyelvi rendszer sajátságainak alaposabb ismeretéről tesz tanúbizonyságot. Tisztában van a nyelvrokonság fogalmával, a nyelvek közötti rokonság viszonyrendszerével. Ismeri és megnyilat- kozásaiban alkalmazza a helyes kiejtés szabályait és a művelt beszéd eszköztárát. Irodalmi szövegek felolvasásakor és elmondásakor, a min- dennapi kommunikációban a szövegfonetikai eszközök ismeretének birtokában hozza létre produkcióját. Ismeri és alkalmazza az alapvető helyesírási szabályokat.

A tanulóban kialakul a nyelvi rendszer egységének fogalma. Ala- posabb ismeretei vannak a szófajok rendszeréről és a mondat szerkeze- téről. Elemzési készségeinek birtokában biztonsággal kezeli az anya- nyelv morfológiai rendszerét, felismeri a mondat részeit, és megfelelő modatmodellek révén elemzi őket.

Felismeri a különféle szövegtípusok, szövegműfajok stílusjegye- it, a nyelvi stíluseszközöket. A tömegkommunikáció témakörében ma- gabiztosan eligazodik, megismerkedik a médiaműfajokkal.

Kifejezően olvas, gyarapítja szókincsét, a különféle beszédszituá- ciókban a kommunikációs körülményeknek megfelelően szólal meg, és a szókészlet megfelelő elemeit alkalmazza szóbeli és írásbeli megnyi- latkozásai során.

Tájékozódik a nyomtatott és elektronikus ismeretterjesztő források révén. Képes összetettebb szövegtípusok létrehozására, szabatosan és vi- lágosan fogalmaz. Önállóan készít különféle tematikájú beszámolókat.

*Haladó szint*

A tanulónak széleskörű ismeretei vannak a nyelv általános jel- lemzőiről, funkcióiról és a magyar nyelv rendszeréről (a különböző nyelvi szintekről: hangtan, szótan, mondattan, szövegtan). Szövegtani ismereteinek birtokában alá tudja rendelni a szövegvilág tényezőit a szövegszerkesztés szempontjainak. Ismeri az új netes kommunikáci- ós műfajok, szövegtípusok tartalmi-formai jellemzőit, és önálló véle- ményt fogalmaz meg róluk.

Tisztában van a szöveg pragmatikai jellemzőivel. Betekintést nyer a modern nyelvészet irányzataiba, és ismereteit felhasználja pro- jektmunkáinak elkészítésekor. Átlátja a nyelvészet és más tudományte- rületek közötti kapcsolatok természetét.

Retorikai ismereteit felhasználva képes meggyőző érvelő szöveg létrehozására és előadására a beszéd megszólaltatásának nyelvi és nem nyelvi eszközeinek a tudatos felhasználásával, a hallgatóság elvárásainak a figyelembevételével. A különböző szakszövegeket, publicisztikai mű- fajú írásokat és irodalmi szövegeket a szövegalkotás fokozatainak figye- lembevételével, a beszédhelyzetnek, a műfajnak megfelelő stílusban, a megfelelő kapcsolóelemek alkalmazásával alkotja meg és adja elő.

Képes könyvtári kutatómunkán, önálló gyűjtésen, rendszerezésen alapuló, egyéni látásmódot tükröző dolgozatok, értekezések, esszék el- készítésére.

SPECIÁLIS TANTÁRGYI KOMPETENCIÁK: Irodalom

*Alapszint*

Érthetően és folyékonyan olvas. Alkalmassá válik irodalmi és nem irodalmi szövegek értő olvasására, megért és parafrazeál rövi- debb, egyszerűbb irodalmi szövegeket. Képes röviden megfogalmaz- ni az irodalmi mű témáját, és felismeri a keresett információkat a nem szépirodalmi szövegben. Ismeri a tantervben előirányzott irodalmi mű- veket, alkotóik munkásságát és az irodalmi korszakok legfontosabb tar- talmi-formai jellemzőit. Különbséget tesz szóbeli és írásbeli irodalom között. Ismeri a népköltészet és műköltészet jellemzőit, valamint ezek kapcsolatrendszerét. Felismeri az irodalmi alkotások formai, stiliszti- kai és műfaji jegyeit, meg tudja fogalmazni a szövegviláguk témáját és jellemzőit. Értelmezi a rövidebb, egyszerűbb irodalmi szövegekhez kötődő kérdéseket. Megérti, miért fontos az olvasás személyiségének formálása, szókincsének gyarapítása szempontjából. Benyomásainak és következtetéseinek kifejtésekor irodalmi és nem irodalmi szövegek példáira hivatkozik. Képes megkülönböztetni a szó szerinti és átvitt ér- telmű, metaforikus tartalmakat. El tudja helyezni az irodalmat a mű- vészetek rendszerében (zene, film, képzőművészet, színművészet stb.). Interdiszciplináris ismereteket szerez.

*Középszint*

Ismeri az alapvető olvasási stratégiákat, és alkalmazni tudja őket az adott olvasási helyzetekben. Sokrétűen értelmez és kritikusan átgon- dol hosszabb terjedelmű, egyszerűbb irodalmi és nem irodalmi szöve- geket. A tanterv szerint szerzett ismereteit és más kutatási forrásokat felhasználva értelmezi és megkülönbözteti az irodalmi mű kompozíci- ójának, jelentésrétegének legfontosabb elemeit, stilisztikai, nyelvi és formai jellemzőit. Ismeri az alapvető irodalmi, irodalomelméleti fo- galmakat, kifejezéseket, és a célnak megfelelően alkalmazza őket az irodalmi művek értelmezésekor. Önállóan elemzi az irodalmi alkotá- sokhoz fűződő kérdéseket, és érvekkel támasztja alá véleményét. Ké- pes feltárni a különböző irodalmi művek, korszakok, stílusirányzatok közötti összefüggéseket. Felfedezi az irodalmi művek közötti intertext- uális és interdiszciplináris kapcsolatokat. Érti és értékeli az irodalom és más művészetek közötti összefüggéseket. Egyértelműen állást foglal az olvasott szöveggel kapcsolatban. Önállóan választ olvasmányt a kor- osztályának megfelelő irodalom köréből. Olvasói érdeklődést mutat. Érti, milyen jelentősége van az olvasásnak a maga műveltsége és tudá- sa fejlesztésében. Kutatói szemlélettel, alkotó módon tesz szert olyan olvasói jártasságra, amit használni tud a különböző irodalmi művek és műfajok tanulmányozása során, és amellyel fejleszti irodalmi, nyelvi, kulturális és nemzeti identitását.

*Haladó szint*

Élvezettel, kutatói érdeklődéssel és kritikai szemlélettel olvas, értelmez és értékel összetett, a tanterv által előírt irodalmi és nem iro- dalmi szövegeket, de ajánlott és önállóan választott műveket is szíve- sen forgat és értelmez. Önállóan ismeri fel és értelmezi az irodalmi alkotásokban felvetődő kérdéseket. Több szempontot érvényesít az irodalmi művek értelmezésekor, és képes őket intermediális és inter- diszciplináris kontextusba helyezni: összekötni más művészeti ágakkal

és tudományterületekkel. Jártasságot szerez az irodalmi művek kiemelt tematikai, formai-stilisztikai jellemzőinek összehasonlításában. Fejlett érvelő technikával ismerteti véleményét a szövegről, és fogalmazza meg következtetéseit. A tantervben előirányzott irodalmi művek értel- mezésekor behatóan tanulmányozza a nyomtatott és elektronikus szak- irodalmat. Az olvasási feladattal összhangban álló olvasási stratégiákat alkalmaz. Fejlett olvasási kultúrája van, az irodalmi mű olvasása él- ményt jelent számára. Az olvasás révén gyarapítja tudását, szókincsét,

fejleszti érvelési készségét, ki tudja fejteni véleményét, meg tudja vé- deni álláspontját. Tud irodalmi műveket ajánlani másoknak, és megin- dokolja a választását. Tiszteletet mutat a nemzeti irodalom és kultúra értékei és más népek kultúrája iránt. A fordításirodalom megismerése révén és más népekkel való kapcsolata során gyarapítja interkulturális ismereteit. Kritikai szemléletet tanúsít az irodalmi alkotásokhoz kötődő szakirodalom internetes forrásaiból való választáskor, előnyben része- síti az értékteremtő folyóiratokat.

Osztály **Első**

Évi óraszám 105 óra (3 óra hetente)

|  |  |  |
| --- | --- | --- |
| **Tudásszabványok**1 | **KIMENET**Az első osztály elvégzését követően a diák képes lesz a következőkre: | **TEMATIKUS EGYSÉGEK****és kulcsfogalmak** |
| 2.MNY.1.1.1. Ismeri a nyelvet mint jelrendszert. Tisztában van a nyelv és a gondolkodás kapcsolatával, a verbális és a nem verbális kommunikáció fogalmával. Ismeri a közlésfolyamat (kommunikáció) tényezőit (feladó, vevő, csatorna, kód, üzenet, téma, kontextus, beszédhelyzet, valóságháttér, zaj).2.MNY.1.1.2. Ismeri az írásmű és beszédmű létrehozásának fázisait: anyaggyűjtés, elrendezés, megszerkesztés.Megismerkedik a retorika néhány alapfogalmával. Tud vázlatot készíteni.2.MNY.1.1.3. Tisztában van vele, hogy a nyelv változó rendszer. Ismeri a nyelv rétegződését, társadalmi és táji tagolódását. Ismeri a norma fogalmát, a nyelvhasználat alapvető szabályait. El tudja helyezni a magyar nyelvet a világ nyelvei között. Megnevezi első nyelvemlékeinket, és ismeri keletkezésük időpontját.2.MNY.2.1.1. Különbséget tesz a beszéd és írás jellemzői között. Ismeri az írás kialakulásának történetét. Ismeri a közlésfolyamat funkcióit (tájékoztató, ábrázoló, ismertető, felhívó, poétikai, értelmező, kapcsolattartó, metanyelvi). Tud a kommunikációs zavarok forrásairól, a közlés nehézségeiről. Ismeri a kommunikáció megvalósulási formáit (én-kommunikáció, személyközi, csoportos és tömegkommunikáció). Megismeri a tömegkommunikáció jellemzőit, szocializáló és véleményformáló hatását.2.MNY.2.1.2. Megismerkedik a tömegkommunikáció új eszközeivel, az írott és elektronikus sajtó műfajaival: hír, tudósítás, interjú, riport, karcolat, recenzió stb. Ismeri a szóbeli kommunikációs folyamat szakaszait, és alkalmazza a megfelelő hozzájuk kötődő nyelvi formákat: kapcsolatfelvétel (köszönés, bemutatkozás, bemutatás, megszólítás), a kapcsolat tartása, lezárása. Felismeri, megnevezi és megalkotja az alapvető szövegtípusokat (elbeszélő, leíró, érvelő). Megismerkedik a szónoki beszéd fölépítésével.2.MNY.2.1.3. Ismeri, megfogalmazza, alkalmazza a norma, a köznyelv alapvető szabályait. Tisztában van a regionális köznyelv jellemzőivel, használati tereivel. Tud a szókészlet változásáról: felismeri az új szavakat a mai nyelvhasználatban. Felismeri a különböző nyelvváltozatok nyelvi jellemzőit. Tisztában van a szaknyelvek és csoportnyelvek, az új (internetes) nyelvi létmódok jellemzőivel. Ismeri a magyar nyelv eredetét. Fel tudja vázolnia finnugor nyelvcsaládot. Fel tudja vázolni a magyar írásbeliség kialakulásának rövid történetét. | * ismeri a nyelvet mint jelrendszert, tisztában van nyelv és gondolkodás kapcsolatával, a verbális és a nem verbális kommunikáció fogalmával, ismeri a közlésfolyamat (kommunikáció) tényezőit és funkcióit;
* tisztában van vele, hogy a nyelv változó rendszer, ismeri a nyelv rétegződését, társadalmi és táji tagolódását, a norma fogalmát, a nyelvhasználat alapvető szabályait és helyesírásunk alapelveit;
* el tudja helyezni a magyar nyelvet a világ nyelvei között, ismeri a nyelvtipológia fogalmát;
* ismeri a beszédhangok keletkezésének módját, a fonéma és graféma fogalmát, különbséget tesz a beszéd és a nyelv

között, ismeri a mássalhangzók és magánhangzók rendszerét, a képzésmozzanatokat, a beszédhangok kölcsönhatásait;* képes a magyar nyelv hangállományát összevetni a szerb, illetve valamely tanult idegen nyelv hangállományával;
* az elsajátított hangtani ismereteket megfelelő módon alkalmazza a helyesírás terén;
* megkülönbözteti a szinkrón és a diakrón nyelvvizsgálat fogalmát és tájékozódik a magyar nyelvtörténet korszakaiban;
* ismeri és felismeri a stilisztikai alapfogalmakat és a funkcionális stílusokat;
* ismeri a szöveg meghatározó jegyeit, felépítését, a grammatikai és a jelentéstani kapcsolóelemeket, szövegtípusokat;
* az anyanyelv alapos ismeretével képessé válik arra, hogy más, idegen nyelv szerkezeti különbségeit is megértse;
* tájékozódik a hipermédia világában, felismeri a manipulatív közlésformákat;
* képet alkot az irodalomról mint létformáról és művészetről;
* megtapasztalja az olvasás élményét;
* fejlődik benne a kritikai látásmód, az egyéni véleményformálás vezérli összetettebb szépirodalmi és nem szépirodalmi jellegű szövegek elemzéskor is;
* tisztában van az irodalomnak a kultúrában és a művészetek rendszerében elfoglalt helyével és szerepével;
* művészetközi ismereteit kamatoztatva maga is képes intermediális összefüggések feltárására;
* elsajátítja az irodalomtudományi alapfogalmakat, az irodalom hermeneutikai és recepcióesztétikai aspektusait;
* az irodalmat hálózatos szövevényként, művészeti és diszciplináris diskurzusok rendszerében értelmezi;
 | **NYELV****Általános ismeretek a nyelvről Kommunikáció és tömegkommunikáció****A magyar nyelv szinkrón és diakrón vizsgálata****A nyelvi szintek grammatikája (szövegtan és hangtan)****Stilisztika IRODALOM****Az irodalom létformája. A szövegszerű világértés**. **A művészetek hálójában: zene és irodalom****Az irodalomról való gondolkodás útjai****Alteritás és irodalom. Antik kultúra és világkép****A középkor és a reneszánsz szemléletmódja és irodalma****A barokk** |
| 2.MNY.3.1.1. Ismereteket szerez a modern nyelvészet eredményeiről. Megismerkedik a nyelvészet határtudományaival. Ismereteit interdiszciplináris kontextusba helyezi.Ismereteket szerez a határon túli régiók nyelvhasználatáról. Ismeri a kétnyelvűség problematikáját, a közismert interferenciajelenségeket.2.MNY.3.1.2. Megismerkedik a beszédfajtákkal (törvényszéki– védő- és vádbeszéd, tanácsadó, alkalmi beszéd stb.). Ismeri a tudományos szövegek nyelvi jellemzőit. Tudatosan él az írott és elektronikus sajtó műfajaival: cikk, vezércikk, kommentár, glossza, tárca, kritika, blogbejegyzés stb.2.MNY.1.2.1. Különbséget tesz a szóbeli és az írásbeli irodalom között. Ismeri a népköltészet ésműköltészet jellemzőit és kapcsolatrendszerét. Felismeri a prózai és verses formát, és különbségettesz a dráma, epika és a líra műneme között. Ismeri a ritmusfajtákat (ütemhangsúlyos ésidőmértékes verselés), felismeri a sortípusokat, strófaszerkezeteket és versformákat (hexameter,párvers, tercina, szonett, ballada, képvers), és megkülönbözteti a kötött és a szabad verset. | * véleményének megfogalmazásában az érett érvelő technika érvényesül;
* rendszeres olvasóvá válik, olvasási stratégiáit az adott irodalmi mű jellemvonásaihoz és az olvasási célhoz idomítja (élmény, kutatás, alkotás);
* a házi olvasmányokon kívül egyéni választáson alapuló szövegek értelmezésére is képes. Véleményének megfogalmazásában az érett érvelő technika érvényesül;
* ismeri az irodalmi korszak- és műfajelméleti fogalmakat;
* ismeri a mitológia, a mítosz, a mitikus világkép, a mitológiai utalásrendszer és az áthagyományozódás jelenségét;
* ismeri a mítoszkritika fogalmát és eljárásait;

ismeri a mitológiai történeteket és felismeri őket a kulturális áthagyományozódás történetében;* ismeri elődeink kultúráját, hitvilágát és irodalmát;
* ismeri az ősköltészet, és a szóbeli irodalom fogalmát;
* betekintést nyer a honfoglalás kori magyarok kultúrájába;
* ismeri az ókori irodalmat mint átfogó kultúrtörténeti hatásrendszert;
* ismeri a jelentős ókori alkotókat és műveiket;
* ismeri a műfajtörténet ókori vonatkozásait és jelenségeit;
 | **KOMMUNIKÁCIÓS KULTÚRA****Helyesírás, gyakorlati nyelvhelyesség és az adatbázisok használata****Szövegértés – szövegalkotás – szövegmondás** |

|  |  |  |
| --- | --- | --- |
| 2.MNY.1.2.2. Elhatárolja egymástól az irodalmi alkotás szerzőjét a mű elbeszélőjétől, a drámaszereplőjétől, illetve a lírai éntől. Ismeri a szépirodalmi mű szerkezetének alapelemeit: téma,motívum; cselekmény, a cselekmény ideje és helyszíne; 1. és 3. személyű elbeszélés; leírás típusai;monológ és párbeszéd. Ismeri az alábbi műfajok jellemzőit: dal, elégia, himnusz, óda, mítosz,adoma, anekdota, eposz, epigramma, novella, elbeszélés, kaland-, család-, történelmi, levélregény,tragédia, komédia. Részletek alapján felismeri az átmeneti műfajokat (ballada, verses regény).2.MNY.1.2.5. A tantervben előirányzott irodalmi szöveg nyomán egyszerű következtetést fogalmazmeg szépirodalmi és nem szépirodalmi példákra hivatkozva, szóhasználatába beépíti az olvasottszöveg fogalomrendszerét. Megismerkedik a magyar nemzeti kultúra kialakulásának folyamatávalés intézményeivel. Tiszteletet mutat a nemzeti irodalom és kultúra értékei és más népek kultúrájairánt. Felismeri és megnevezi a magyar nemzeti és kulturális elemeket a művekben.2.MNY.1.2.6. Különbséget tesz az ugyanazt vagy hasonló témát, karaktereket és eseményeketfeldolgozó szépirodalmi és nem szépirodalmi szöveg között.Megérti a rövidebb, egyszerűbbirodalmi és nem irodalmi szövegeket és parafrázisukat. Felismeri a keresett információkat a nemszépirodalmi szövegben.2.MNY.1.2.7. Elemzi és értelmezi a tantervben előirányzott rövidebb, egyszerűbb irodalmiszövegben felvetett kérdéseket, gondolatot vagy üzenetet, és érveit az alapszövegre alapozza. Az irodalmi művek alapján megfogalmazza az irodalmi mű keltette esztétikai élményt. 2.MNY.2.2.2. A tantervben előirányzott irodalmi műben vagy annak részletében felismeri és felsorolja a lírai, epikai és drámai műnem sajátosságait, és megkülönbözteti az alapvető irodalmi műfajokat, amelyekhez ezek a művek tartoznak. Felismeri az alábbi műfajokat: életrajz, önéletrajz, napló, útleírás, emlékirat és a tudományos-ismeretterjesztő szövegek. Megnevezi a következő műfajok jellemzőit: ekloga, episztola, planctus, zsoltár; parainesis, pikareszk-, eszme-, fejlődés-, tudat-, lélekábrázoló, utópikus, fantasztikus, társadalmi, dokumentumregény; antik, reneszánsz, klasszicista, epikus, abszurd dráma. Felismeri az átmeneti műfajokat (mesedráma, drámaiköltemény, filozófiai dráma, prózavers, tragikomédia).2.MNY.2.2.5. Önállóan elemzi az irodalmi alkotásokhoz fűződő társadalmi kérdéseket, és érvekkeltámasztja alá véleményét. Felismeri a különböző irodalmi művek, korszakok, stílusirányzatokközötti összefüggéseket. Felfedezi és megnevezi az irodalmi művek közötti intertextuális ésinterdiszciplináris kapcsolatokat. Érti és értékeli az irodalom és más művészetek közöttiösszefüggéseket.2.MNY.2.2.6. Önállóan választ olvasmányt a korosztályának megfelelő irodalom köréből. Olvasóikíváncsiságot mutat, érti, milyen jelentősége van az olvasásnak a maga műveltsége és tudásafejlesztésében. Hosszabb terjedelmű egyszerűbb nyelvű és szerkezetű irodalmi és nem irodalmiszövegrészletet sokrétűen értelmez. Megnevezi és ismereteire hivatkozva elemzi a különbözőirodalmi műveket: műfaji, nyelvi és kulturális szempontok, valamint a nemzeti jellemzők (népikultúra, művelődéstörténet, néphagyomány stb.) szerint. (Az interpretációba vonjuk be a regionális kultúraszempontjait, a helyi írói kultuszok ismeretét is.)2.MNY.3.2.1. Fejlett olvasási kultúrája van, az irodalmi mű olvasása élményt jelent számára. Az olvasás révén gyarapítja tudását, szókincsét, fejleszti érvelési készségét, ki tudja fejteni véleményét,meg tudja védeni álláspontját. Tudatosan alkalmazza az irodalomelméleti fogalmakat. Képesirodalmi és nem irodalmi fogalmak meghatározására. Ismeri a már korábbiakon túl a drámai, epikai,lírai, az alteritás, ambivalens, anticipáció, epigon, filológia, kánon, profán fogalmak jelentését stb.2.MNY.3.2.5. Olvasmányai, illetve fordítások révén és más népekkel való kapcsolata sorángyarapítja interkulturális ismereteit. Párhuzamot von a klasszikus és a kortárs irodalmi alkotásoktematikai, stilisztikai, motivikus, formai sajátosságai között, önállóan fedez fel közöttükintertextuális összefüggéseket. | * ismeri az antik időmértékes verselést és annak az újkori irodalomban betöltött szerepét;
* értelmezi a jelentős ókori irodalmi opusokat történeti-poétikai szempontból valamint követi ezek továbbélését;
* felismeri a kapcsolati rendszereket, az intertextuális vonzatokat, a továbbhagyomá-

nyozódás jelenségeit;* betekintést nyer a középkori egyetemes európai kultúrába, elsajátítja a róla szóló ismereteket;
* felismeri az európai középkori irodalom összefüggéseit: ismeri az egyházi és a világi irodalom alkotásait;

ismeretekkel rendelkezik a középkori kultúra világáról, összetevőiről; a kereszténység kulturális, művészeti és irodalmi létformáiról és megnyilvánulásairól;* ismeretekkel rendelkezik a vallásos világértés irodalmi tapasztalatairól; az egyházi irodalmi kultúráról;

ismeri az egyházi és világi irodalom fogalmát, jelenségeit, műfajait, műveit és művelőit;* ismeri a kolostori irodalom formáit, illetve a lovagi kultúrát;
* szövegismerettel rendelkezik, és értelmezési-elemzési tapasztalatot szerez a középkori európai és magyar irodalom köréből;
* betekintése van a szövegemlék, az írásbeliség és az anyanyelvűség, a kódexirodalom, az anyanyelvi irodalom kezdeteinek és kialakulásának folyamataiba;
* multikulturális és interdiszciplináris; nyelvközi és kapcsolattörténeti ismeretekre tett szert;
* tudatosodik benne a hagyomány és örökség viszonyrendszerének jelentősége a művészetben és a műalkotásban;
* ismeri a reneszánsz szellemiségét és művészeti alakzatait, irányzatait;
* önálló interpretációs készségre és gyakorlatra tesz szert;
* felismeri az interdiszciplináris és intertextuális kapcsolatokat;
* felismeri az irodalmi korszakok és jelenségek közötti átfedéseket, összefüggéseket és átjárhatóságot;
* felismeri és értelmezi a trópusokat és stilisztikai alakzatokat az irodalmi művekben;
* a nyilvános beszéd, a közszereplés főbb nyelvi és viselkedésbeli kritériumait alkalmazza élőbeszédben, felolvasásban, adott témáról szóló szóbeli előadásban;
* szóbeli és írásbeli megnyilatkozásaiban alkalmazza a nyelvi, nyelvhelyességi szabályokat;
* használja a helyesírást segítő eszközöket (helyesírási kézikönyvek és számítógépes helyesírás-ellenőrző programok);
* szövegalkotásnál különböző stílusrétegek és szövegműfajok sajátosságait (alkotási szabályait, eszköztárát) alkalmazza;
* ismeri a szöveg szervezésének és szerkesztésének elveit, és szövegalkotásnál alkalmazza is az ismereteit;
* szépirodalmi és más jellegű szövegek befogadásánál alkalmazza az értő (szó szerinti), az interpretáló (értelmező), a kritikai (bíráló) és a kreatív (alkotó) olvasást
* képes az önálló információszerzésre és

-feldolgozásra beleértve az új digitális információforrások felhasználását is;* tud vázlatot készíteni, jegyzetelni, helyesen megjelölni a forrást és idézni;
* képes az eredeti magyar szöveg és idegen nyelvű fordításának összevetésére;
 |  |

|  |  |  |
| --- | --- | --- |
| 2.MNY.3.2.8. Ajánlást fogalmaz meg irodalmi művekhez, és megindokolja a választását.2.MNY.1.3.1. Érthetően és folyékonyan beszél, tiszteletben tartja a köznyelvi normát; kulturált nyelvi magatartás jellemzi (meghallgatja és tiszteletben tartja mások véleményét, saját gondolatait a beszédhelyzetnek megfelelően fejti ki), betartja az internetes kommunikáció illemszabályait; folyékonyan ésérthetően olvas fel szépirodalmi és nem szépirodalmi szövegeket; kifejezően, szöveghűen mond el rövidebb szövegrészleteket, memoritereket. A tananyaggal, a mindennapi élettel kapcsolatos megnyilatkozásaiban a megfelelő szó- és nyelvhasználatra törekszik az alkalomhoz, helyzethez, beszédtársakhoz és témához igazodva, valamint ügyel a nem nyelvi kifejezőeszközök (testtartás, arcjáték, gesztikuláció) használatára. Figyelmesenés értőn hallgatja a közepes nehézségű fejtegetést (pl. előadást) nyelvi, irodalmi és művelődési témákról; előadás közben tud jegyzetelni.2.MNY.1.3.2. Rövid, összefüggő, logikus felépítésű beszélt vagy írott nyelvi szöveget alkot különböző szövegtípusokban és műfajokban. Tartja magát az alaptémához. Összefoglalegyszerűbb szépirodalmi és nem szépirodalmi szöveget kiemelve a lényeges vagy érdekes részleteket. Röviden megfogalmazza olvasmányélményét vagy más művészi alkotás keltette érzelmeit, gondolatait.2.MNY.1.3.4. Szóbeli és írásbeli megnyilatkozásaiban alkalmazza a nyelvi, nyelvhelyességi szabályokat, és tiszteletben tartja a nyelvváltozatok közötti kódváltás szükségességét.Szövegalkotáskor különválasztja a szöveg részeit, címet és alcímeket ad, tud idézni. Az érettségi dolgozatot a szakdolgozatok alkotásának szabályai szerint írja (lábjegyzeteket használ, tartalomjegyzéket és bibliográfiát készít). Rendezett, olvasható írásképe van.2.MNY.1.3.5. Megérti a rövid szépirodalmi és nem szépirodalmi szövegeket: megkülönbözteti a szó szerinti és átvitt értelmű, metaforikus jelentéseket. Felismeri a szavak többletjelentését az adott kontextusban, az ismeretlen szavak jelentését kikövetkezteti a szövegkörnyezetből. Meghatározza a szöveg legfontosabb gondolatait, tételmondatait. Figyelemmel kíséri egy-egy gondolat szövegen belüli és szövegek közötti alakulását, viszonyrendszerét. 2.MNY.1.3.6. Rövidebb, egyszerű, a tananyaghoz kapcsolódó szövegek (szakszövegek, tudományos-ismeretterjesztő szövegek, médiaszövegek) olvasásakor különböző olvasástípusokat érvényesít (ismeretszerző, tanulási célú, élményszerző, információkereső, áttekintő, javító, ellenőrző olvasás). Alkalmazza a javasolt olvasási stratégiákat (előzetes tudás aktiválása, az információk rangsorolása, a szöveg és a szerző kérdezése, különböző érzékszervi képek előhívása, következtetés levonása, újramondás vagy szintetizálás, javító stratégiák használata) lineáris és nem lineáris szövegekre egyaránt. |  |  |

1 A tudásszabványok az általános középiskolai oktatás befejezéséig valósulnak meg. Ugyanazon tudásszabvány (vagy valamelyik része) több alkalommal is aktiválódik a tanév során, illetőleg a középfokú oktatás befejezéséig, azonban különböző kimenetek kapcsán. Ez az eljárás biztosítja az egyéni tanulói teljesítmény mind magasabb szintű megvalósulását, a tanu- lók ismeretei, készségei és képességei viszont ily módon folyamatosan új szemszögből szemlélhetőkké, megszilárdíthatókká, bővíthetőkké és rendszerezhetőkké válnak.

A Magyar nyelv és irodalom tantárgy és az általa felölelt területek bonyolultsága folytán fontos, hogy a középfokú oktatás mind a négy éve folyamán fokozatosan valamennyi tudás- szabvány megvalósítása sorra kerüljön, azzal, hogy egyes tudásszabványok valamely kimenethez konkrétabban is kötődnek.

**Kulcsszavak**: ókori irodalom, középkori irodalom, a humanizmus és a reneszánsz irodalma, a barokk; nyelv, beszéd, jelek, jelrendszerek; kommunikáció – tömegkommunikáció, nyelvtörténet, diakrón és szinkrón vizsgálat, szöveg, hangtan, hangszimbolika, stilisztika, szövegértés, kreatív írás, szép és helyes beszéd.

# ÚTMUTATÓ A PROGRAM DIDAKTIKAI-METODIKAI MEGVALÓSÍTÁSÁHOZ

1. **A TANÍTÁS ÉS A TANULÁS TERVEZÉSE**

A *magyar nyelv és irodalom* tanításának és tanulásának hozzá kell járulnia az alkotói és kutatói szellem kialakulásához, ami lehetővé te- szi a tanulóknak, hogy fejlesszék tudásukat, értékeiket és funkcionális készségeiket, melyeket használni tudnak a továbbtanulás során, szak- mai munkájukban és a mindennapi életben; kialakítsák értékrendjüket, amely a nemzeti és a nemzetközi kulturális örökség őrzéséhez kell; felkészüljenek egy multikulturális társadalomban való életre; általános és tantárgyközi kompetenciákra tegyenek szert, amelyek relevánsak a közösség életében való aktív részvétel és az élethosszig tartó tanulás szempontjából.

A tanulók tudásának, képességeinek, jártasságának és álláspont- jainak minősége és tartóssága sokban függ a tanítási-tanulási folya- matban alkalmazott elvektől, formáktól, módszerektől és eszközöktől. Ezért a magyar nyelv és irodalom korszerű oktatása feltételezi, hogy a kimeneteket a tanulók fokozott gondolati tevékenységgel érik el, miközben tisztelik és méltányolják a didaktikai elveket (különösen: a

tanulók tudatos tevékenységét, a tudományosságot, megfelelést, fo- kozatosságot, rendszerességet és nyilvánvalóságot), valamint azoknak az oktatási formáknak, módszereknek, eljárásoknak és eszközöknek az adekvát alkalmazását, amelyeknek az értékét megállapította és megerősítette a magyar nyelv és irodalom tanításának és tanulásának korszerű gyakorlata és módszertana (elsősorban: a munka szervezésé- nek különböző módjai és a feldolgozandó tartalmaknak és a tanulók képességeinek megfelelő kommunikatív, logikai és szakmai (speciális) módszerek alkalmazása). A meghatározott oktatási formák, módszerek, eljárások és eszközök kiválasztása elsősorban attól függ, mely kimene- teket kell megvalósítani, és azoktól a tartalmaktól is, amelyek segíte- nek az előirányzott kimenetek megvalósításában.

Oktatási módszerek: előadás, magyarázat, elbeszélés, a tanulók kiselőadásai, megbeszélés, vita, szemléltetés, munkáltató módszer, projektmódszer, tanulási szerződés, kooperatív oktatási módszer, szi- muláció, szerepjáték, játék, tanulmányi kirándulás, házi feladat.

Munkaformák: frontális munka, (differenciált) egyéni munka, párban folyó tanulás: páros munka (hasonló szinten levő tanulók olda- nak meg közösen valamely feladatot) és tanulópár vagy tutorrendszerű tanulás (különböző szinten levő tanulók közötti tanulmányi kapcsolat), csoportmunka.

A magyar nyelv és irodalom oktatása és tanulása a tantárgy szá- mára különlegesen kialakított tantermekben és kabinetekben folyik, amelyeknek a felszerelése összhangban kell lennie a zenei középiskolai normákkal. Részben más iskolatermekben is tartható (iskolai könyv- tár-médiatár, olvasóterem, audiovizuális terem stb.), az interneten és iskolán kívül (könyvtár, színház, múzeum, mozi, képtár stb.)

A magyar nyelv és irodalom oktatásában használatos tankönyvek és kézikönyvek (melyeket a Szerb Köztársaság Nemzeti Oktatásügyi Tanácsa hagyott jóvá), továbbá a könyvtári-információs és informati- kai anyagok a tanulók szisztematikus felkészítését szolgálják. Célunk, hogy tanulóink önállóan használják az ismeretszerzés különböző forrá- sait az oktatásban és azon túl.

A nyelvi ismeretek, irodalmi ismeretek és kommunikációs kultúra területe egységes tantárgyat képez, áthatja és kiegészíti egymást. Emi- att a javasolt óraszám csupán keretszám (a nyelvi ismeretek területé 21, az irodalomé 69, a kommunikációs kultúráé pedig 25 óra). A tanítás-ta- nulás figyelmes tervezésével, amellyel el kell jutni mindhárom terület előirányzott kimeneteinek megvalósításához, a tanár maga fogja elosz- tani az óraszámot, miközben figyelemmel kíséri a tanulók eredményeit.

# A TANÍTÁS ÉS A TANULÁS MEGVALÓSÍTÁSA

TERÜLET: NYELVI ISMERETEK (21 óra)

A témák feldolgozásának kezdetén ismertetjük a diákokkal a cé- lokat és feladatokat, a fejlesztési követelményeket, a tematikus tervek menetét és az értékelés formáit.

Az anyanyelvi órán a differenciált tanulásszervezés domináljon, diagnosztizáljuk a megértési deficiteket, a megértésben való elakadás típusait, a szövegalkotás terén felmerülő problémákat, és ezeket figye- lembe véve tervezzük meg a szövegértés és szövegalkotás fejlesztését.

A zenei középiskola első osztálya számára készült program *Nyel- vi ismeretek* területe hat területbe/tematikai egységbe (*Általános isme- retek a nyelvről*, *Kommunikáció és tömegkommunikáció*, *A magyar nyelv szinkrón és diakrón vizsgálata*, *A nyelvi szintek grammatikája*

– *szövegtan és hangtan, Stilisztika*,) szerveződik, és összhangban áll az első osztály tanulási kimeneteivel (a tanulói teljesítmények szabvá- nyainak leírása szerint). A program az általános iskolában feldolgozott területeken szerzett tudás bővítését irányozza elő, de új fogalmakat is bevezet.

# Általános ismeretek a nyelvről.

Jelek és jelrendszerek. A nyelv mint jelrendszer. A nyelv keletke- zése. A nyelv mint társadalmi jelenség. A nyelv és a gondolkodás kap- csolata. A beszéd és a nyelv. Az írásbeliség fogalma, az írás kialaku- lása. A nyelvészet határtudományai és interdiszciplináris kontextusok. A nyelvek sokfélesége, nyelvtipológiák. Nyelv – anyanyelv – idegen nyelv. A magyar nyelv helye a világ nyelvei között.

# Kommunikáció és tömegkommunikáció.

A nyelvi közlésfolyamat (kommunikáció) fogalma. Kommuniká- ciós modellek. A közlésfolyamat tényezői (információ, üzenet, feladó, címzett, csatorna, kód, beszédhelyzet, valóságháttér, zaj). A közlés- folyamat funkciói (tájékoztató, ábrázoló, kifejező, felhívó, poétikai, esztétikai, értelmező, kapcsolattartó). A kommunikáció megvalósulási formái. Biológiai, állati, emberi kommunikáció. A társadalmi kommu- nikáció. Verbális és nem verbális kommunikáció. A tömegkommuniká- ció jellemzői, hatása. A reklámok. A digitális olvasás stratégiái. Médi- aműfajok, sajtóműfajok, vizuális kommunikáció. Új szóbeliség: skype, chat stb. Szövegköziség a neten. Netes szövegtípusok. A szókészlet megújulása. Új jelrendszerek: emotikonok, matricák, GIF-ek, mémek stb. Kommunikáció és etikett/netikett.

# A magyar nyelv szinkrón és diakrón vizsgálata.

**A magyar nyelv diakrón vizsgálata.** A magyar nyelvű írásbeli- ség kezdetei. A latin nyelv befolyása. A nyelvrokonság fogalma, a finn- ugor nyelvcsalád. Alternatív nyelvrokonítások. A rovásírás. Változás és állandóság a nyelvben. A nyelv mint változó rendszer: szórványemlé- kek, Halotti beszéd és könyörgés, Ómagyar Mária-siralom (olvasatok). **A magyar nyelv szinkrón vizsgálata.** A nyelv rétegződése, tár- sadalmi és táji tagolódása. Csoportnyelv, rétegnyelv, szaknyelv, ter- minológia. Dialektusok és szociolektusok. Presztízs és stigma szerepe. A nyelvi normák. A szociolingvisztikai vizsgálatok jelentősége. Kézi-

könyvek, az általános és speciális szakszótárak használata.

# A nyelvi szintek grammatikája.

**Szövegtan.** A szöveg. A szöveg szerkezete, jelentése, témája, szerkezettípusai. Kapcsolóelemek. A működő szöveg. Multifunkcioná- lis és multimediális szöveg. A szövegszerkesztés szabályai. A lineáris és nem lineáris szövegértés.

**Hangtan**. Hang és beszédhang. A beszédhang akusztikai jellem- zői és zeneisége. A fonéma fogalma, jelentésmegkülönböztető szerepe. A fonémák rendszere. Fonetika és fonológia. A hangrend törvénye és a magánhangzó-harmónia. A mássalhangzók egymásra hatása. A *h* hang viselkedése az új helyesírási szabályzat értelmében. A nyelv zeneisége, hangulatfestő szerepe – hangstilisztikai vizsgálatok. A ritmus és jelen- tés. A nyelv szupraszegmentális tényezői (prozódiai elemei): intonáció/ hanglejtés/dallam: hangsúly, hangmagasság, hangerő, beszédtempó, beszédritmus, beszédszünet, hangszín. A szótag fogalma és ritmikai jellemzői. Az idegenes ejtés.

# Stilisztika.

Stilisztikai alapfogalmak: stílus, stílusfajták, stílusárnyalatok. Funkcionális stílusok: az írott (tudományos, hivatalos, publicisztikai, szépirodalmi) és a beszélt nyelvi stílusrétegek. Stílus és jelentés. Szó- jelentés. A hangalak és jelentés viszonya. A metafora kognitív értelme- zése. Stíluselem, stílushatás, állandó és alkalmi stílusérték. Az egyéni stílus.

A nyelvi ismeretekhez és kommunikációs kultúrához kötődő pro- jekttémák

(az alábbi témák közül válogatunk, portfóliót, kiselőadást készít- tetünk):

Hangtani jelenségek a nyelvjárásokban (régi és mai előadók kiej- tésének összehasonlítása).

Szavak, szólások, közmondások, anekdoták gyűjtése. Mesterséges hangképző szoftverek – beszélő és zenélő automaták. Kempelen Farkas beszélőgépe.

Reklámok és mémek jelrendszere.

A digilektus jellemzői, beszélt nyelvi vonatkozásai. A diákszleng új forrásai.

Az antiközmondások tanulságai.

Legjellemzőbb köztéri helyesírási hibák – Szabadka belvárosá- ban / szülőhelyemen**.**

Névadási szokások a szülőhelyemen. Köszönési szokások a fiatalok körében.

Kontaktusváltozatok a vajdasági magyar beszélők nyelvhasznála- tában.

Fordítás és stílus (pl. dalszövegek, operaszövegek fordításainak az összevetése).

A zenei előadók névválasztása: a művésznevek problémaköre.

A nyelvtani anyag tanításánál hasznosan forgatható szakirodalom: Balázs Géza: Nyelvünkben a világ. Kiss Róbert Richárd: *Nyelve-*

*lő*. Nyelvészeti kézikönyv. Kiss Róbert Richárd: *A fantasztikus nyelv*. *Nyelvészeti kézikönyv*. Grétsy László: *Anyanyelvi játékaink nagy- könyve.* Kovács Rácz Eleonóra: *Nyelvjárási jelenségek a mai bácskai élőnyelvben.* Vukov Raffai Éva: *Az örökíró, a hémijszka, és ami körü- löttük van*. Ruffy Péter: *Bujdosó nyelvemlékeink*. *A tihanyi alapítóle- véltől a Bori noteszig*.

Internetes források*:*

Nádasdy Ádám *Modern Talking* című nyelvi kérdéseket feszege- tő internetes rovatának írásai. *Hárompercesek a nyelvről, Hajnali há- rompercesek a nyelvről*. Az e-nyelv.hu internetes tanácsadó. Veszelszki Ágnes: *A digilektus beszélt nyelvi jellemzői, Érzelemkifejezési módok a digitális kommunikációban: emotikonok és reakciógifek*. Katona Edit‒ Horváth Futó Hargita: *A kötelező általános középiskolai és szakközép- iskolai oktatás végén elvárt tanulói teljesítmény általános tudásszabvá- nyai – képzési standardjai az általános tantárgyakból*. *Magyar nyelv és irodalom*. *Tanári kézikönyv.* Belgrád: Oktatási és Nevelési Minőségel- lenőrző Intézet, 2019. *Nyelv és Tudomány – Tudományos-ismeretter- jesztő nyelvészeti portál* [*https://www.nyest.hu*](http://www.nyest.hu/)

A nyelv és a kommunikációs kultúra tanítása-tanulása az iroda- lomtanítással való tantárgyi egységben történik.

A nyelvi tartalmak feldolgozásakor javasolt:

* felismerni a nyelvi jelenségeket a megfelelő példákban, a tanu- lók nyelvérzékére való támaszkodás mellett;
* a helyesírási szabályok alkalmazása;
* gyakorlás;
* táblázatok használata;
* rajzok, sémák, grafikonok kidolgozása;
* a tanulók szoktatása és biztatása, hogy használják a megfelelő minőségű irodalmat, nyelvi kézikönyveket, szótárakat, lexikonokat stb. A tanterv kísérletet tesz a nyelvtantanítás korszerűsítésére, a leíró nyelvtan dominanciájának megszüntetésére törekszik, és a kommuni-

kációs kompetencia fejlesztését helyezi előtérbe.

TERÜLET: IRODALMI ISMERETEK (69 óra)

A zenei középiskola első osztálya számára készült program az *Irodalmi ismeretek* szegmensében hat területbe/tematikai egységbe szerveződik és összhangban áll az első osztály tanulási kimeneteivel (a tanulói teljesítmények szabványainak leírása szerint).

A tanterv kísérletet tesz az irodalomtörténiség dominancijának megszüntetésére, az egyenes vonalú, irodalomtörténetre alapozott szer- kezetből kitörési, kapcsolódási pontokat (linkeket) kínál más korok szerzői, művei, témái stb. felé.

Az első osztály tananyaga az irodalomtörténeti alapfogalmak tu- datosítása, az ókor és középkor, a humanizmus, a reneszánsz és a ba- rokk irodalmának bemutatását helyezi középpontba.

Az irodalomtörténeti tárgyalásmódot megelőzően műnemi, iroda- lomelméleti fogalmak, esztétikai, szövegtani kategóriák ismertetésével vezet be a szövegek interpretációjába.

Az internet elterjedésével a lineáris olvasási mód mellett elter- jedt a hipertextuális olvasás. Az irodalmat a tanterv is mint hálózatos szövevényt értelmezi, kapcsolatot teremt a társművészetekkel (film- művészet, fotó- és képzőművészet, zeneművészet, színház), az ókori és középkori szövegeket kortárs alkotókkal helyezi összefüggésbe (ha- tástörténet), átjárhatóságot teremt az életművek, az irodalomtörténeti korszakok és irányzatok között, tematikus, motivikus, műfaji kapcso- latokat vizsgál. A témakörökhöz kapcsolódó gazdag szemelvényanyag lehetőséget ad a tanárnak *a válogatásra és továbbgondolásra*.

Az első osztályos tananyag feldolgozásának a tudásanyag átadása mellett a műértelmező olvasóvá nevelés, a készségfejlesztés, az iroda- lommal való élményszerű foglalkozás, a hálózatos gondolkodásra ne- velés a célja. A hagyományos ismerettartalmakat a mindennapi gyakor- latban időnként új struktúrákba is rendezhetjük (pl. projektoktatás).

Teremtsünk az irodalomórán hermeneutikai szituációt, hívjuk fel a tanulók figyelmét az egyéni értelmezések, olvasatok fontosságára! Kerüljön előtérbe a szövegértés, a kreatív szövegalkotás, a szövegkö- zi kapcsolatok működésének megfigyeltetése! Sarkalljuk a diákokat az önálló nézőpont megválasztására és saját véleményük kialakítására! A szövegélmény kialakítása érdekében alkalmazzuk a drámapedagógiai módszert, a színjátszást! Az írott szöveghordozók mellett az új médiu- mok használatát is ösztönözhetjük.

A szövegek interpretációjánál koncentráljunk a művek egymás- sal, illetve a mai befogadóval folytatott párbeszédére, mozgósítsuk a tanulók olvasói tapasztalatait! A tartalomkivonatok, adatok, korábbi (lezárt) értelmezések ismertetése helyett a szövegélmény kialakítása legyen a cél.

Bővül a tudás az irodalomelméleti fogalmakról, amelyeket az álta- lános iskolában dolgoztak fel, és új fogalmakat vezetnek be. A feldolgo- zott fogalmak új történelmi kontextust kapnak, az új fogalmakat pedig azért vezetik be, hogy megerősítsék a befogadóképességet. A magyar nyelv és irodalom tanítási-tanulási programja a következő irodalomel- méleti fogalmak feldolgozását vagy megerősítését irányozza elő:

**Lírai költészet:** a lírai költészet jellegzetességei; a lírai költészet műfajai és zenei jellemvonásai; a lírai műfajok határán; a versbeszélő; rím és ritmus. A költészet zenetörténeti beágyazottsága és perspektívái. **Epika:** az epikai jellegzetességei; műfajai: eposz (hőskölte- mény), eposzi hős, eposzi kellékek; barokk eposz; elbeszélés, novella, regény; legenda és monda, mese; narráció (elbeszélés) első, második és harmadik személyben; leírás (deskripció), dialógus, monológ, belső monológ; narrátor (elbeszélő); retrospektív és kronologikus elbeszélés;

epizód, kitérés.

**Dráma:** a drámairodalom jellegzetességei, drámaelméletek; a drámairodalom eredete és műfajai: tragédia, komédia, szűkebb érte-

lemben vett dráma; drámai konfliktus; színház; antik dráma; dráma- egységek: prológus, jelenet, felvonás; tragédia, tragikus konfliktus, tragikus hős; főszereplő, ellenfél; katarzis; komédia (helyzetkomikum és jellemkomikum); jellemdráma és analitikus dráma; commedia dellʼ arte; a drámai szöveg színpadi megvalósítása. A komolyzenei műfajok és a drámairodalom érintkezése. Zene a színházban.

**Verselés:** ütemhangsúlyos és időmértékes verselés; verssor, kö- tött ritmusú és szabad vers; hexameter; strófa, a versszak és jellemzői; rímek fajtái; cezúra, szonett, tercina, canzone, Balassi-strófa, Zrínyi verselése.

**Stilisztikai alapfogalmak:** a stílus fogalma; alakzat és trópusok, allegória, metafora (kognitív metafora), metonímia, alliteráció, asz- szonánc, fokozás, ellipszis, eufemizmus, inverzió, irónia, szarkazmus, kontraszt (antitézis), komparáció (összehasonlítás), hangutánzó szavak, megszemélyesítés, szimbólum, hiperbola.

A 105 órából javasolt, hogy 69 órát az irodalmi tartalmak feldol- gozására, megerősítésére és rendszerezésére fordítsanak. Némely iro- dalmi mű egy órát kíván, némely kettőt vagy hármat, ezért a tanár irá- nyozza elő és tervezi a tananyag feldolgozásának, megerősítésének és rendszerezésének óráin a munka dinamikáját, beleértve a feldolgozás különböző szintjeit is, valamint az irodalmi tartalmak összekapcsolását a nyelvi tartalmakkal. Javasoljuk a különböző történelmi, kulturális és műfaji keretekből származó szövegek összehasonlító módon való in- terpretációját. Külön figyelmet kellene szentelnie annak is, hogy rámu- tassunk a sokszínűségre, amely a nemzeti és a világirodalom kanoni- kus művei és a művészi kifejezésmód és prezentáció domináns kortárs formái közötti kapcsolatokat jellemzi (kortárs regény, drámai szöveg; film, rajzfilm, képregény, színházi előadás, történelmi-művelődési tar- talmak a televízióban és az interneten stb.)

# Az irodalom létformája. A szövegszerű világértés. A művé- szetek hálójában: zene és irodalom.

**A szövegszerű világértés**. Tudományos diskurzus és szövegsze- rűség.

**Az olvasás**. Az olvasás története. Újraolvasás. Újraírás. Kánon.

# Szemléletváltások és ismert tudósok elméletei az irodalomtu- dományban.

Szövegjavaslatok (legalább két szöveg feldolgozása):

* Roland Barthes: *A szöveg öröme*; a Mindentudás Egyetemének szöveganyagából vonatkozó részletek.
* A stilisztikai és retorikai irodalom vonatkozó példái. A világiro- dalom és a magyar költészet eszköztára: példák.
* Mihail Bahtyin, Hans Robert Jauss, Northrop Frye, Umberto Eco, Hans-Georg Gadamer, Hayden White, Frank Ankersmit stb. vo- natkozó irodalomelméleti és esztétikai tanulmányai (részletek).

**Zene és irodalom kapcsolatát tematizáló alkotások** (pl. Kosz- tolányi Dezső: A hegedű vagy A cseh trombitás, Csáth Géza: Szonáta pathetique vagy Tavaszi ouverture, Weöres Sándor, Fenyvesi Ottó és Bereményi Géza versei, Tandori Dezső: Részlet a Négy madár blues- ból, Allen Ginsberg: Blues hajnali négykor, Eduard Mörike: Mozart prágai utazása – részlet).

**A himnusz** mint irodalom és zene. Friedrich Schiller: Az öröm- höz. A nemzeti himnuszok irodalmi szöveganyaga.

**Az irodalom mint nyelvi szerveződés**. Az irodalom mint képi formák és alakzatok struktúrája. Alakzatok és trópusok. Verstani rend- szerek: a szövegekhez kapcsolódó verstani utalások.

**Az irodalom mint hálózatos szövevény**. Társművészeti diskur- zusok. Interdiszciplináris és -textuális vonatkozások. Világirodalom, nemzeti irodalom, regionális irodalom. Szóbeli és írott irodalom. A folklór fogalma és a népköltészet műfajai. A folklorizmus és a folklo- rizálódás jelenségei (vonatkozó irodalmi szövegek: pl. Arany János és Petőfi Sándor költészetéből, József Attila és Weöres Sándor költészete, Tóth Ferenc és Jung Károly kutatásai és művei).

**Az irodalomról való gondolkodás útjai.** Olvasási stratégiák a különféle műfajok megközelítésében. Motívumvizsgálatok és a motí- vumok továbbélése az irodalomban (pl. madár- és virágmotívum a nép- költészetben, bestiáriumok, a sziget motívuma)

**Irodalom és kortárs kultúra.** A dalszöveg mint irodalom (esz- tétikai megközelítése, az angazsáltság kérdése). Pop- és rockkultúra. Énekelt versek. A zene, a koncert, a hangszer tematizálódása az iro-

dalomban (pl. Domonkos István, Szilágyi Domokos, Weöres Sándor, Jack Kerouac, Franz Grillparzer, Kosztolányi Dezső vagy Csáth Géza opusában).

# Az irodalomról való gondolkodás útjai.

**Az irodalomtudomány részterületei:** irodalomtörténet (korstí- lus, stílusirányzat), irodalomelmélet, kritika. Az irodalomtudomány hermeneutikai természete és diszkurzivitása. Az irodalmi mű társadal- mi, művelődéstörténeti, történelmi, szellemi kontextusa.

# Műnemek és műfajok.

**Művészet és kultúra.** Filmkultúra. Film és irodalom. A film- nyelv. A filmzene. A filmnovella. A forgatókönyv (pl. Mándy Iván, Mé- szöly Miklós, Závada Pál prózájából). Képzőművészet, színművészet és irodalom. Intermediális, -kulturális kapcsolatok és irodalom a világ- hálón: videoklipek.

# Alteritás és irodalom. Antik kultúra és világkép.

**A mitikus világértés**. A lét transzcendens felfogása. Az organi- kus világállapot. Mitikus gondolkodás. Az archetípus fogalma. Mítosz és világ/valóság. Mitológia és vallás. Mitológia és művészetek. Mitoló- gia és irodalom.

**Teremtésmítoszok**. pl. Gilgames-eposz: teremtés- és vízözöntör- ténet. Emese álma. A Biblia. Teremtés. Vízözön. Káin és Ábel. János jelenései. A bibliai motívumok újraértelmezése a világirodalomban és a magyar irodalomban: átírások, újraírások.

**Mitológiai nyomok a magyar irodalomban és néphagyomány- ban.** Az ősi hitvilág és kultúra nyomai. Táltos. Sámán. Totem. Életfa. Eredetmondák. Regösének és ráolvasás. A honfoglaló magyarok kultú- rája. Honfoglalás-mondák. Hunor és Magor. A fehér ló mondája. A Pár- ducos Árpád-történet; jelensége és jelentései a magyar irodalomban. A mondák és legendák szerepe a középkori gestákban és krónikákban. Pl. Vörösmarty Mihály: Zalán futása című műeposzának vonatkozó rész- letei. Ady Endre, Babits Mihály és József Attila versei.

**Az antikvitás fogalma.** Az ókori irodalmak. Történeti korszakok.

**Eposz/őseposz**. Az első és a második eposzhagyomány. A fikció és az elbeszélés távlata. Az eposzi kellékek. Az eposztól való távolo- dás folyamata a műfajok alakulástörténetében. A műeposz. A nemzeti eposz. Eposzparódia, vígeposz.

**Homérosz: Iliász** (részlet). A Homérosz-vita. A Trója-történet továbbhagyományozódása a művészetekben és az irodalomban. A he- xameter fogalma. Az Odüsszeia mint az első eposzhagyománytól való elmozdulás jelensége. Az utazás és a hajózás toposza az irodalomban (argonauták). Mai „Odüsszeiák” (filmes kapcsolatok). Az utazás- és a kalandregény ősformája. Télemakhosz-történetek.

**Az ókori görög líra, epika és dráma**. Szapphó és a szapphói strófa. Anakreón és az anakreóni költészet hagyománya (Csokonai Vi- téz Mihály). Aiszkhülosz, Szophoklész. Euripidész. Az Élektra-történet feldolgozásai vagy Szophoklész: Antigoné. Az Oidipusz-monda és utó- élete. Sziszüphosz mítosza és utóélete. A Médeia-történet.

Vergilius: Aeneis (részlet). Új Trója- és hazateremtés, Vergilius és Dante, Vergilius és Radnóti (tájékoztató jelleggel).

Horatius költészete. Horatius utóélete az irodalomban (pl. Ber- zsenyi Dániel: Horác). Az ars poetica fogalma.

Az Ovidius-történet. A Tomi-metafora (pl. Babits Mihály, Juhász Gyula, Nemes Nagy Ágnes, Kovács András Ferenc, Majtényi Mihály). Átváltozások. A Catullus-történet (Gyűlölök és szeretek). Az antik re- gény problémaköre. Márton László: Minerva búvóhelye (részletek).

**A Biblia.** A bibliai motívumok továbbélése az irodalomban. Az Újszövetség széles történetspektruma, motívum- és szimbólumrend- szere, egyetemes jelentés- és hatásrendszere.

Pl. Pilinszky költészetének bibliai motívumai, Arany János: Szent Pál levele, Mészöly Miklós: Saulus (részlet), Térey János: Paulus (részlet)

# A mitológia és az ókori irodalom mint minta, téma és reflexió az európai és a magyar irodalomban, művészetekben.

1. **A középkor és reneszánsz szemléletmódja és irodalma**

**A középkor mint társadalom- és irodalomtörténeti korszak**. A középkori ember világértése. A kereszténység. Egyház. Templom. Kolostor. Egyházi iskola. A romantika és gótika. A középkori filozófia. Umberto Eco középkorszemlélete (A rózsa neve – részlet).

**A kereszténység és Európa.** Teológia és társadalom. A keresz- ténység egyetemes szimbólumrendszere. Passió és misztérium. Rész-

letek Szent Ágoston Vallomásaiból. A vallomás mint műfaj és ennek továbbélése.

**A középkor jellegzetes műfajai**. „Összművészeti jellegzetessé- gei”. Latin és anyanyelvi kultúra együtt létezése és hatása. Zsoltár és zsoltáréneklés. A Carmina Burana szövegeiből (Carl Orff zenéje).

Válogatás **Walther von der Vogelweide** verseiből (Márton Lász- ló új fordításai).

**A lovagi kultúra:** Trisztán és Izolda és ennek továbbélése a mű- vészetekben (Márton László, Thomas Mann). Wagner operái és a kö- zépkor irodalma.

**A középkori balladairodalom**. François Villon.

**Az ambroziánus himnusz jelensége**. Szent Ambrus himnuszköl- tészete. Részletek Déry Tibor A kiközösítő című regényéből.

**Krónika és legenda.** Az intelmek műfaja. Gestáink és króniká- ink. Szent Istvánhoz és Szent Imréhez fűződő legendák. A kódexiroda- lom. Legismertebb kódexeink.

**Első magyar nyelvű szöveg- és irodalmi emlékeink.** Szórvány- emlékek. Halotti beszéd és könyörgés. Ómagyar Mária-siralom. A Szent Margit-legenda.

**A haláltánc (Ráskai Lea) és utóélete a magyar irodalomban** (pl. Madách Imre: Az ember tragédiája, Faludy György: Haláltánc-bal- lada). A középkor halálértelmezése.

**A regionális tér középkor-emlékei**. Az Aracs-kultusz; a Huszita Biblia; Szerémség, Újlak; A Barbaricum-metafora.

**A középkori irodalom kódjai, szólamai a magyar irodalom- ban**: pl. Gárdonyi Géza: Isten rabjai, Kodolányi János: Boldog Margit, Márai Sándor: Halotti beszéd, Kosztolányi Dezső: Halotti beszéd, Tóth Krisztina: Vogymuk, A világ minden országa, Weöres Sándor: Mária siralma, Utassy József: Választ világomtul, Villon-fordítók a magyar irodalomban, Villon-átírások: Radnóti Miklós, József Attila, Vas Ist- ván, Faludy György, Orbán Ottó (válogatás).

**Az antik hagyomány reneszánsz kori újrafelfedezése.** A rene- szánsz zene. A reneszánsz embereszmény.

**Szellemi és társadalmi mozgalmak a reneszánszban**. A huma- nizmus. A tudományok és művészetek helyzete és szerepe a reneszánsz világértelmezésben. A mecénás és a művészetek pártfogói. A rene- szánsz irodalmi műfajai. A múzsa-fogalom átalakulása.

**Dante Alighieri: Isteni színjáték** (részletek). A reneszánsz eposz hatása az „emberiségköltemény” kialakulására. A Dante-téma a kép- zőművészetben. Nádasdy Ádám újabb fordítása.

**Francesco Petrarca: Daloskönyv.** A petrarcai és a Shakes- peare-szonett. A szonett a magyar irodalomban.

**Giovanni Boccaccio: Dekameron** (A sólyom feláldozása). A no- vella reneszánsz előzménye. A keretelbeszélés. Novella és regény. A

„járványirodalom”. A sólyom motívuma.

**Cervantes: Don Quijote.** A Don Quijote-téma továbbélése. Fil- mes és színházi kapcsolatok.

**William Shakespeare**. A Shakespeare-jelenség. A Shakes- peare-szonett. Shakespeare és a reneszánsz dráma. A Shakespeare-kul- tusz: „Isten másodszülöttje” (Dávidházi Péter tanulmányai.) A fordítá- sok összehasonlító vizsgálata.

**Az európai és a magyar reneszánsz kultúra összefüggései.** Az itáliai és a magyar kultúra kapcsolódásai. A Mátyás-történet és -mesék (Mátyás király a néphagyományban: Mátyás király a népmesékben és mondákban. Jung Károly és Raffai Judit kutatásai.) A reneszánsz ud- vari és viselkedéskultúra. Mátyás király könyvtára. Antonio Bonfini és Galeotto Marzio. Várady Péter levelezése. A Hunyadi-hagyomány továbbélése a magyar irodalomban: pl. Berzsenyi Dániel ódaköltésze- te, Kisfaludy Sándor regéjének vonatkozó utalásai és részletei, Jósika Miklós: Csehek Magyarországban, Arany János balladaírásából a Hu- nyadi-balladakör darabjai, Mikszáth Kálmán: A szelistyei asszonyok.

**Janus Pannonius és költészete**. Janus Pannonius műfajai: epig- ramma, elégia (Egy dunántúli mandulafáról, Búcsú Váradtól, fiatalkori epigrammák).

**Balassi Bálint.** Balassi és a trubadúrlíra hagyománya. A Balas- si-opus. Balassi műfajai és verstípusai. A Balassi-strófa. A szerelmi versciklus. Júlia-versek. Célia-versek. Balassi költészetének utóélete. A búcsúvers a magyar reneszánsz költészetben: Janus Pannonius. Borne- misza Péter. A reneszánsz szóbeli énekköltészet. A virágének. A bujdo- sóének.

**A reformáció kora, tanai és emblematikus személyiségei**. A re- formáció kultúrtörténeti jelentősége. Hitvita és fabula. Heltai Gáspár. (Erasmus és a magyar erazmizmus jelenségei és Erasmus-történetek.) Bornemisza Péter. Szenczi Molnár Albert. Tinódi Lantos Sebestyén. (A krónikás ének és a magyar történeti elbeszélés alakulástörténete.)

# A barokk

**A barokk művészet**.

**A barokk restauráció**: Reformáció és ellenreformáció az iroda- lomban. Pázmány Péter prédikációi.

**A barokk korszakai**. A köztes létérzékelés és kifejezés mozzana- tai: a manierizmus, a rokokó fogalma.

**John Milton: Elveszett paradicsom**. Hatása az európai és a ma- gyar irodalomra: drámai költemény, emberiségköltemény, verses re- gény. Tasso, Monteverdi, Rossini.

**Zrínyi Miklós: Szigeti veszedelem** (részletek). A barokk eposz. A Zrínyi-opus világirodalmi összefüggései és a történeti elbeszélésha- gyományban betöltött szerepe (Zrínyi és Homérosz. Zrínyi és Tasso). Zrínyi Miklós és Zrínyi Péter. A kötetkompozíció problémaköre. A Zrí- nyi-jelenség a délszláv irodalomban.

A Zrínyi-téma és intertextuális utalások a magyar irodalomban (Válogatás: pl. Arany János tanulmánya, Kölcsey Ferenc Zrínyi dala és Zrínyi második éneke című költeménye, Jósika Miklós: Zrínyi, a köl- tő, Jókai Mór Erdély aranykora című regényének Zrínyi halálát elbe- szélő fejezete, Mikszáth Kálmán: Új Zrínyiász, Babits Mihály: Zrínyi Velencében, Kosztolányi Dezső: Zrínyi, a költő, Jékely Zoltán: **Zrínyi földjén**, Kovács András Ferenc: Invokáció ennen magához, Az Zrínyi nótájára, Esterházy Péter: a Harmonia caelestis vonatkozó részletei, Darvasi László: A könnymutatványosok legendája, Zrínyi-epizód).

**A barokk önéletírás és emlékirat**: II. Rákóczi Ferenc és a Rákó- czi-kultusz. Regionális utalások.

**Mikes Kelemen: Törökországi levelek**. A levél műfaja. Humor a levelekben. Mikes európai példái. Regionális utalások (Toncs Gusz- táv: *Zágoni Mikes Kelemen élete*).

Fontos, hogy a tanár ismertesse a tanulókkal a tantárgy tervét, tartalmát és a munkamódszert. Felhívja a figyelmüket annak fontos- ságára, hogy tervszerűen és idejekorán felkészüljenek az irodalmi mű- vek feldolgozásának óráira (az irodalmi mű olvasása és értelmezése, tankönyvek, elsődleges és másodlagos források használata az irodalmi művek interpretációjához).

Az irodalmi művet a tanításba élményszerző és felfedező olvasás- sal vezetjük be, előkészítő feladatokkal, kutató és munkaprojektekkel.

**A feldolgozás szintjei.** Egy irodalmi mű értelmezését különböző szinteken való feldolgozással lehet megvalósítani és tervezni (ráhango- lódás, jelentésteremtés, reflektálás).

**Tevékenységek a tanórán.** Az irodalmi jelenségeket, kifejezé- seket és fogalmakat a tervezett irodalmi műveken keresztül dolgozzuk fel. A közvetlen munkában, a fő módszertani és munkaelvek tiszte- letben tartása mellett, a megfelelő felvilágosító, logikai és különleges (szakmai) módszereket alkalmazzuk. A módszer megfelelősége és az elméleti és gyakorlati eljárások egysége kulcsfontosságú az irodalom- tanítás sikeressége szempontjából; az irodalomelméleti ismereteket konkrét művészi alkotásokban megtalálható jelenségekként tolmácsol- juk.

**Az olvasói/olvasási kompetenciák fejlesztése.** A tanulókat fel- készítik az olvasás minden formájának és módjának aktív alkalmazásá- ra (élményszerző, felfedező, kifejező és interpretatív, felolvasás, jegy- zetelés, néma olvasás), és elsősorban a figyelmes olvasásra, élvezetes és értő olvasásra, miközben értékelik az irodalmi művet.

**Az irodalmi mű értelmezéséhez kapcsolódó alkotótevékeny- ség**. Az oktatásban megfelelő alkotótevékenységet kell szervezni az irodalmi művek feldolgozásához kapcsolódóan. Általuk bővül a ta- nulók érdeklődése az irodalom, irodalmi művek és szerzők iránt, el- mélyül és kiegészül az olvasói érdeklődés és tökéletesebbé válnak az olvasói kompetenciák. Az alkotótevékenység lehet szóbeli produkció (beszédgyakorlatok, viták, beszélgetések, monológok, szavalás és szó- noklat), írásbeli produkció (esszé, fogalmazás, házi feladat írása) és kombinált produkció (referátum és prezentáció).

**Értékelés –** a tanulók előrehaladásának értékelése folyamatos és szisztematikus. Értékelni kell a tanuló tevékenységét a munka elő-

készítő része során és az órán végzett munka során, részvételét a mű értelmezésében, aktivitását, a felelet minőségét, álláspontjának eredeti- ségét és érvelését, a másként gondolkodó tanulók és eltérő nézőpontok méltányolását, a munkához való hozzáállását, képességét, hogy az el- méleti tudást konkrét munkakörülmények között alkalmazza. Az érté- kelés felöleli az írásbeli kifejezést is (házi feladatok konkrét irodalmi művek kapcsán; évente legfeljebb hat házi feladat, projektek és portfo- lió). Értékelés céljából lehet tervezni felmérést is, hogy közvetlen bete- kintést nyerjünk a tanulók tudásába.

A tanulók négy írásbeli dolgozatot írnak. Közös olvasmányok:

* Szophoklész: *Élektra* vagy *Antigoné*
* Cervantes: *Don Quijote* (részletek) vagy Umberto Eco: *A rózsa*

*neve* vagy J. R. R. Tolkien: *A babó*

* Shakespeare: *Romeo és Júlia* és/vagy szabad választás alapján még egy Shakespeare-dráma
* Csáth Géza: *A muzsika mesekertje. Összegyűjtött írások a zené- ről* – szabad válogatás Csáth Géza zenei írásaiból (pl. Puccini, Zene- szerző portrék, A János vitéz, Bartók Béla és Kodály Zoltán, Hangver- seny a gimnáziumban, A jó operaszöveg, Wagner lírája, Liszt Ferenc, Lányi Ernő új kottái, Lányi Ernő összegyűjtött művei, Kálmán Imre dalai, Reinitz Béla és Farkas Ödön Ady-dalai, Zeneiskolai hangver- seny, Rodostó stb.)

Projekttémák (az alábbi témák közül válogatunk, portfóliót, ki- selőadást készíttetünk):

Orpheusz a művészetekben – az orpheuszi költő fogalma A szirén-motívum

Káin alakja az irodalomban (pl. George Byron, José Saramago, Charles Baudelaire, John Steinbeck, Kosztolányi Dezső, Sütő András művei alapján)

Csáth Géza Lányi Ernő művészetéről Mitológia és operairodalom

Az Élektra-téma a művészetekben

Bűn, büntetés, bűnhődés a művészetben Lázadó mitológiai hősök

Hűség és „mitikus” szerelem

Mítoszátiratok (pl. J. R. R. Tolkien, Neil Gaiman stb.) A görög színházkultúra

Oidipusz és a detektívtörténet Szapphó és Leszbosz

A lovagi eszmény és életvitel – Arthur király mondaköre Miért nem sötét a középkor?

A *Carmina Burana* feldolgozásai

Híres iskolák és diákélet a középkorban Mátyás-mesék a Vajdaságban

Lucrezia Borgia és más nőalakok a reneszánsz korban

Kolostori élet és szerzetesrendek – tudományos és művészeti né- zőpontok

Híres kódexek és ezek kottaképei

TERÜLET: KOMMUNIKÁCIÓS KULTÚRA (25 óra)

A zenei középiskola első osztálya számára készült program az *Kommunikációs kultúra* területén úgy szerveződik, hogy négy jártasság megszerzését feltételezi. Produktív jártasságok: az írás és beszéd, a be- fogadói jártasságok: a meghallgatás és az olvasás. Az írásbeli dolgozat írásának előkészületei: az írásbeli dolgozat írása és javítása összesen 16 órát igényel, négyet-négyet minden írásbelire.

Az írásbeli dolgozatok előkészületei folyamatos tevékenységet jelentenek és nem korlátozódnak csupán egy órára (az írásbeli fogal- mazás előtt).

Az értő olvasás jártasságához tartozik az irodalmi és más típusú szövegek olvasása, miközben a tanuló felismeri az explicite és implici- te adott információkat ezekben a szövegekben és felfedezi az ok-oko- zati összefüggéseket a tartalmi elemek között.

Az eredményközpontú fogalmazástanítást ötvözzük a folyamat- központú megközelítéssel, amelyben a hangsúly a fogalmazás végső produktumáról az írás folyamatára helyeződik át (a tanulók megtervez- hetik, javíthatják, újraírhatják írásukat). A fogalmazáscím megadása helyett/mellett közöljük a tanulókkal a szöveg célját, a címzettet és a

kommunikációs helyzetet is! Alkalmazzuk a kreatív írást mint a külön- féle műfajokban való alkotás szabályait bemutató, az irodalmi alkotást előkészítő folyamatot! A kreatív írás erősíti az önbizalmat, fejleszti a problémamegoldó készséget, lehetőséget ad a szövegalkotás játékos keretek közé helyezésére, retorikai, stilisztikai problémák megvitatásá- ra, új kommunikációs felületetek (blog, honlap, internetes médiumok) kipróbálására.

A szöveg- vagy szövegrészalkotás gyakorlására kiválasztott anyagot a szövegműfajok sokszínűsége jellemezze, az anyanyelvi órá- kon elbeszélő, magyarázó (tudományos okfejtések, érvelések, definí- ciók, kommentárok) és dokumentum típusú (grafikonok, menetrendek, táblázatok, térképek, ábrák, használati utasítások, kérdőívek, nyomtat- ványok, szabályzatok stb.) szövegeken végezzenek a tanulók különfé- le műveleteket (elemzés, átalakítás, kiegészítés)! Kapjanak helyet az anyanyelvi órán a fiatalok szubkultúráját erősen meghatározó populáris narratívák, a populáris kultúra elemei is!

A kulcskompetenciákat, a tanulói aktivitást jelentős mértékben elősegítő módszerekkel fejleszthetjük. A mindennapi életben hasz- nálható kommunikációs kompetenciák megszerzését, a produktív anyanyelvi tudást a tanulók életközeli szituációkba helyezése, gya- korlatközeli feladatok megoldása segíti. Az önálló tanulás képességét könyvtárhasználati ismeretekkel, nyomtatott és virtuális szótárak, ké- zikönyvek használatának megtanításával fejleszthetjük. A tanulók szer- teágazó, sokirányú fejlesztésében a múzeumpedagógiai foglalkozások is segíthetnek. A múzeumlátogatás során (az iskolán kívül) valós szi- tuációkba kerülnek a diákok, a tanár kiegészítheti, színesebbé teheti a tananyagot, lehetőség adódik egy téma sokoldalú, komplex feldolgozá- sára, konkrét nevelési, oktatási és képzési célok megvalósítására.

# Helyesírás, gyakorlati nyelvhelyesség és az adatbázisok használata.

**Helyesírás.** A magyar helyesírás alapelvei (a kiejtés, szóelemzés, hagyomány, egyszerűsítés). A helyesírás rendszere. A magánhangzók és a mássalhangzók helyes időtartama. Az írásjelek. Rövidítések, mo- zaikszók, számok. A szöveg központozása. A kezdőbetű. Helyesírási kultúra. Az új helyesírási szabályzat.

**Gyakorlati nyelvhelyesség.** Interferenciajelenségek a kisebbségi nyelvhasználatban. Fogalmazási zavarok (szóismétlés, szűkszavúság, terjengősség, logikai hézag) kiküszöbölése. Az új nyelvi létmódok és helyesírásuk: rövidítések, mozaikszók (internet-, SMS-helyesírás, falfirkák).

**Adatbázisok használata**. Az információszerzés gyakorlása nyomtatott források (szótárak, lexikonok, helyesírási szabályzat) és az elektronikus adatgyűjtés (elektronikus folyóirat, honlapok stb.) segítsé- gével. A hagyományos és elektronikus könyvtárak, korpuszok, wikik, online szótárak használatának gyakorlása.

# Szövegértés, szövegalkotás, szövegmondás

A szövegértést és -alkotást, -mondást szolgáló szóbeli és írásbeli tevékenységek összefonódnak, egymásra épülnek, az irodalomtanítás- sal is szerves egységet alkotnak, hiszen az egyes művek értelmezése kommunikációs feladat is, hozzájuk fűződnek a szövegalkotási és szö- vegmondási tevékenységek. Értelmezés, beszélgetés, disputa, reflexiók, címmeditációk, szövegalkotás egy önmagába visszatérő görbe vonal.

A zene és a hangszerek szimbolikájának, hangulatteremtő erejé- nek értelmezése, stilisztikai, kognitív metaforikai vizsgálata ösztönzi a zenéről folytatott meditációkat, szövegalkotást, az ihletett szövegmon- dást. A téma vizsgálatához ajánlott szövegek például: Madách Imre: *Szélhárfa,* Reményik Sándor*: Hangszerek, Megromlott hangszer,* Tóth Árpád: *Szeretnék örökké így ülni,* Juhász Gyula: *Egy hangszer voltam,* Babits Mihály: *Strófák a wartburgi dalnokversenyből,* Baka István: *Mefisztó-keringő*, Nagy László: *Az ördög hárfái* Kovács András Fe- renc: *Nyugatos fantáziák.*

A kommunikációs témákhoz a műveket a tanár vagy a diákok választják a tanterv gazdag irodalmi tartalmaiból, a nyelvi és irodalmi projektumi ajánlásokból, továbbá saját élményanyagukból. (Fentebb és az alábbiakban is találkozhatunk inspirációul szolgáló művészeti alko- tásokkal.)

**Beszélgetés** a kortárs és klasszikus irodalomról, az esztétikai minőségek változásáról: a közös szövegírási gyakorlat (négykezesek, többkezesek) megítélése, internetfolklór, a szándékos normaszegés fel-

fedezése, az ironikus, látszólag érzelemmentes kifejezésmód, a nyelvi durvaság értékelése, véleményezése. Magas irodalom, populáris kultú- ra és giccs viszonya. Régi és új mitológiák. Értékvesztés és értékmen- tés. Művészet és technika. Vitaindítóul szolgálhatnak: Nemes Nagy Ágnes *Anti-hattyú*, Szív Ernő *Én viszem le a szemetet*, Hudy Árpád *Illatmozi* című írásai.

**Disputa** az anyanyelv szerepéről, megtartásának esélyeiről, a nyelvbe oltott identitás témájáról. Például: Kisebbségi lét és anyanyel- vi kultúra. Elvándorlás és nyelvmegtartás. Globalizáció és nemzeti kul- túra, valamint a tanulók által javasolt egyéb nyelvi, kulturális és társa- dalmi gondok. Motiváló kérdésfölvetésekkel és irodalmi alkotásokkal segítjük a beszélgetést. Például: Füst Milán*: A magyarokhoz,* Fehér Fe- renc*: Nyelv és varázs, Faludy György: Óda a magyar nyelvhez.* Kányá- di Sándor*: Noé bárkája felé,* Jobbágy Károly*: Fuldokló anyanyelvem,* Terék Anna: *külFÖLD*, Szabó T. Anna: *Származás*.

**Vita** témája lehet a zene szerepe, a zenei szubkultúrák megítélése. Versek megzenésítése régen és ma. Melyik az igazi koncert? Klasszikus vagy modern? Népzene és/vagy műzene? Zene vagy szöveg? Hangzás vagy jelentés? Elmondható és kimondhatatlan. Nyelv és zenei nyelv. Magánügy vagy társadalomformálás? Vigadás vagy sírva vigadás? Gondűző vagy gondolkodtató? A tehetség: Átok vagy áldás? Mélyrepü- lés vagy szárnyalás? Művész és magánember. Az alkotó magányossága. A beszélgetés alapulhat irodalmi alkotásokon, filmeken, zene- művek feldolgozásán. A műveket a tanár vagy a diákok választják a tanterv anyagából vagy saját művészeti élményeik nyomán, illetve az alábbi alkotások is inspirációul szolgálhatnak: Babits Mihály: *Reci- tativ*, Bereményi Géza – Cseh Tamás: *I love you so*, Csengey Dénes

– Cseh Tamás: *Mélyrepülés*, valamint a *Hair* című musical, a *Bohém rapszódia*, az *Őszi szonáta*, az *Amadeus* című filmek stb.

A beszélgetés lecsapódásaként készülhet önálló írás (az évek során folyamatosan): novella, monológ, esszé, művészi ars poétika (SMS-ben, címszavakban, vallomásként).

# Kreatív szövegalkotás

**Szövegszerkesztés**. A szövegalkotás elemi mondatokból – meg- adott kötőszócsoportból való válogatással, illetve a kapcsolóelemek önálló megválasztásával, párhuzamos mondatszerkesztéssel. Ironikus/ tréfás önjellemzés írása. Összefüggő szöveg létrehozása rendezetlen mondathalmazból. Egy iskolai dolgozat részeinek javítása a logikai sorrend helyreállítása, a hiányzó kapcsolóelemek beiktatása stb. Mo- nologikus szöveg átalakítása párbeszéddé és fordítva. Egy párbeszéd különféle stílusú előadása: pl. a gúny, az irónia, a túlzás kifejezőeszkö- zei révén.

**Reklámok szerkesztése**. A tömegkommunikációs ismeretanyag módot ad a különböző műfajok megismerésére, gyakorlására, amit a következő években folytatni lehet. A diákok értékelik az egyik legköz- ismertebb műfaj, a (nyomtatott és elektronikus médiumokban jelentke- ző) reklámok jellemzőit, a hatáskeltés nyelvi eszközeit (rím, szójáték, azonos alakú és többjelentésű szavak, túlzás, ellentét, állandósult szó- kapcsolat stb.) és a meggyőzés nem nyelvi kifejezőeszközeit (arcjáték, zene, tipográfia, kép). A diákok a zenés reklámok sikereit elemzik, majd maguk is alkotnak reklámszövegeket, zenét választanak hozzá. A reklámokat megírják, előadják, véleményezik.

**Irodalmi alkotások fénykörében**. Irodalmi művekhez kötődően folyamatosan alkothatunk különféle műfajú szövegeket: pl. Címme- ditációk írása tanulandó szövegekhez. Zenei ötletek fölvetése, megfo- galmazása szóban/írásban: Milyen hangszerrel azonosítanád a főhőst? Milyen zenei aláfestést választanál egy-egy irodalmi szöveg megfilme- sítéskor? Miért? A zene – kép – szöveg összhangja különböző filmek- ben (pl. a Romeo és Júlia megfilmesített változataiban). A különböző filmes feldolgozások összevetése. Melyik mit hozott? Neked melyik tetszik? Miért?

Az *Isteni színjáték* földolgozása után (vagy előtt) a diákok fölé- píthetik a pokol tölcsérét és köreit a maguk elképzelése szerint, ennek folyományaként kurta üzeneteket, miniesszéket írhatnak, amelyek mo- nológgá vagy novellává is fejleszthetők.

Az *Antigoné* feldolgozása során kibontjuk a családi viszonyok rendszerét, majd vitát folytathatunk, monológokat, leveleket (e-maile- ket) írathatunk a szereplők nevében: *Haimón levele apjához/anyjához/ Antigonéhoz.* A szülő–gyermek viszony időszerű kérdéseiből merítve

a diákok kéréseikkel/panaszaikkal fordulhatnak szüleikhez (pl. a hosz- szabb szombati kimenő/koncertlátogatás/szülinapi buli/nyaralás/testék- szerek, tetoválás stb. kapcsán). A szövegek hangvétele épülhet (az alko- tók választása szerint) az érzelmekre, a logikára, az erkölcsre egyaránt.

**Kommunikációs készségek fejlesztése**: A különböző levéltípu- sok kapcsán gyakorolhatjuk a megszólítástípusokat, az kapcsolatfölvé- tel – kapcsolattartás – az elbúcsúzás, a köszönetnyilvánítás és az egyéb udvariassági fordulatok formáit.

**Szóbeli szövegalkotás (A beszédkészség fejlesztése).** Játékos beszédgyakorlatokkal a kiejtési készségeket (hangképzés, hangsúly, hanglejtés, beszédtempó, szünet) fejlesztjük, a nyelvhez, irodalom- hoz való kötődést erősítjük. Kis alkalmi műsorok elkészítése, szituá- ciós játékok beépítése a nyilvános szereplésre készíti föl a tanulókat. Az anyanyelvi órán előadott beszámolók, tartalmi kivonatok, alkalmi interjúk a tanulók számára lehetőséget adnak a memorizálás, az önel- lenőrzés, a közösség előtti megnyilatkozás gyakorlására. A nyelvi és kommunikációs játékok és vetélkedők felszíthatják az anyanyelv irán- ti érdeklődést, a kutatói kedvet, az alkotókészséget. A beszélgetések, disputák növelhetik a tanuló magabiztosságát, vitakészségét, összefo- gott nyelvi megnyilatkozás eredményeznek és a parlamentarizmus sza- bályainak a betartására köteleznek. A szóbeli szövegalkotás folyamatos gyakorlása a diákok nyilvános szereplései alkalmával mindenképpen hozadékkal bír.

A MEGVALÓSÍTÁS MÓDJA, SEGÉDESZKÖZEI

**Projektumi munka**. A tanár ismerve tanulói képességeit és ér- deklődési körét maga dönt a munkaformákról, projektumokról, válogat a témákból. A nyelvi ismereteknél felébreszti az érdeklődést a *dialek- tus, szociolektus, digilektus kérdésköre iránt (*névadási, köszönési szo- kások, kontaktusváltozatok, az internet, a blogok hatása, vélemény- és ízlésformáló ereje). Ezzel az évek során egy szociolingvisztikai alapve- tésű tudományos munka indulhat be gyűjtés és a szakirodalom tanul- mányozása révén.

Az irodalomoktatással karöltve a munka felölelheti a családfaku- tatást, népköltészeti alkotások gyűjtését (szólások, közmondások, anek- doták), néprajzi értékeink (ünnepek, az ünnep díszletei, viselet, népi vallásosság, népi építészet), kultikus emlékeink (középkori építészeti alkotások) megismerését, bemutatatását, a hagyományban, közösségi kultúrában betöltött szerepének méltatását. Feldolgozható a fesztiválok, táborok (mint közösségformáló társadalmi események) szerepe, ehhez kapcsolódhat (kör)interjú készítése egy-egy rendezvény kapcsán.

**Fordításelemzés.** Az elsős irodalmi anyagban szereplő vilá- girodalmi alkotások és fordításaik összevetése az újrafordított művek részleteinek elemzése, nyelvi-stilisztikai-nyelvváltozatbeli szempontok figyelembevételével: Villon-fordítások, átírások, Walther von der Vog- elweide versei. Vita fűződhet hozzá, szükséges-e az új fordítás, a mű- vek rövidítése, mit nyújt a művek újraírása/újraértelmezése. A líraiság, hangulatiság, zeneiség vizsgálata mellett eredményes lehet a képiség összevetése: Például az erkélyjelenet és a báli jelenet metaforáinak kognitív és stilisztikai szempontú elemzése és értelmezése William Shakespeare *Romeo és Júlia* című művében és fordításaiban.

**Szakirodalmi anyag** a kommunikációs kultúra tanításához: Szövegértési, -alkotási tevékenységeknél, beszédtechnikai gya-

korlatoknál hasznosan forgatható segédkönyvek, munkafüzetek: Samu Ágnes: *Kreatív írás. Az ötlettől a kész írásműig. A fogalmazás tanítása másképp,* Bíró Yvette: Marie-Genevieve Ripeau: *Egy akt felöltöztetése.* Montágh Imre: *Tiszta beszéd.*

**Interneten** is elérhető források:

Petres Csizmadia Gabriella: *Élményszerű szövegértés, szövegér- telmezés és szövegalkotás*, Pethőné Nagy Csilla: *Módszertani kézikönyv*.

1. A TANÍTÁS ÉS TANULÁS FIGYELEMMEL KÍSÉRÉSE ÉS ÉRTÉKELÉSE

A standard, szummatív (összegző-lezáró) értékelés általában a tanulási folyamatok egy-egy szakaszának lezárásakor kerül alkalma- zásra, standardizált mérőeszközökkel (írásbeli és szóbeli tudásfelmérő, esszé, tesztek). Mivel fönnáll a veszély, hogy ez kampányszerű és osz- tályzatorientált tanulást eredményez a tanulóknál, e mellett az oktatás- hoz való korszerű hozzáállás jegyében más értékelési módokat is al-

kalmazunk, például a formatív (alakító-segítő) értékelést. Ez a tanulási folyamatra vonatkozóan ad átfogó minősítést a tanulók teljesítményé- ről, kompetenciái fejlődéséről. Az ilyen jellegű értékelés információt nyújt a tanárnak és a tanulónak is egyaránt arról, milyen kompetenci- ákat fejlesztett ki, melyeket kevésbé, és a tanítás során használt mód- szerek hatékonyságáról is visszajelzéseket kap a tanár. A formatív érté- kelés folyamán a tanár különféle technikák alkalmazásával (portfóliók, feljegyzések, tanulói naplók, visszajelzések, megbeszélések, kérdések, rávezetés, tanulói önértékelés, társak értékelése, csoportmegbeszélés, követelmény minták, példatárak alkalmazása, diagnosztikus teszt stb.) adatokat gyűjt a tanuló teljesítményéről. A formatív értékelés eredmé- nyét a tanítási ciklus végén szummatív módon – osztályzattal is ki kell mutatni. Az ilyen osztályzatnak akkor van értelme, ha magában foglal- ja a tanuló minden teljesítményét, ha a tanuló rendszeres figyelemmel kísérésen alapul, kialakítása objektív és professzionális.

A tervezés, megvalósítás, figyelemmel kísérés és értékelés a ta- nári hivatás részét képezi. Fontos, hogy a tanuló teljesítményének fi- gyelemmel kísérése mellett a tanár folyamatosan kövesse és értékelje a tanítási-tanulási folyamatot, saját magát és a munkáját. Az önértékelés a köznevelési rendszer minőségének javítását szolgálja: mindazt, ami hatékonynak és megfelelőnek bizonyult, a pedagógus használni fogja a tanítási gyakorlatban, ami kevésbé hatékony, vagy nem vezetett ered- ményhez, azon változtatnia kell.